“Momma Mo Kanea Nhyerɛn” Na Ɛnhyɛ Yehowa Anuonyam\nƆwɛn-Aban—Nea Adesua Nsɛm Wom | June 2018\nKENKAN WƆ Afrikaans Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaraguan Sign Language Nigerian Pidgin Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Salvadoran Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu\n‘Momma mo kanea nhyerɛn nnipa anim, na wɔahyɛ mo Agya anuonyam.’—MAT. 5:16.\nNNWOM: 77, 59\nAsɛnka adwuma a yɛyɛ akyi no, dɛn bio na yebetumi ayɛ ama yɛn kanea ahyerɛn?\nƆkwan bɛn so na baakoyɛ a ɛwɔ Kristofo mu betumi atwetwe nkurɔfo aba nokware no mu?\nAdɛn nti na ɛho hia pa ara sɛ yɛkɔ so wɛn nnɛ?\n1. Dɛn pa ara na ɛma yɛn ani gye?\nSƐ YƐTE sɛ Yehowa nkurɔfo renya nkɔso a, yɛn ani gye pa ara! Afe a etwaam no, yɛyɛɛ Bible adesua bɛboro 10,000,000. Wei ma yehu pa ara sɛ Onyankopɔn asomfo rema wɔn kanea ahyerɛn! Nnipa ɔpepem pii nso baa Nkaedi no. Ɛno nti, wɔtee ɔdɔ a Onyankopɔn daa no adi bere a ɔde agyede no mae no ho asɛm.—1 Yoh. 4:9.\n2, 3. (a) Dɛn na ensiw yɛn kwan sɛ ‘yɛbɛhyerɛn sɛ akanea’? (b) Asɛm a Yesu kaa wɔ Mateo 5:14-16 no nti, dɛn na yebesusuw ho wɔ adesua yi mu?\n2 Yehowa nkurɔfo a wɔwɔ wiase nyinaa ka kasa ahorow pii. Nanso, wei nsiw yɛn kwan sɛ yɛbɛbom ayi yɛn Agya Yehowa ayɛ. (Adi. 7:9) Ɛmfa ho kasa a yɛka anaa baabi a yɛte biara no, yebetumi ‘ahyerɛn sɛ akanea wɔ wiase.’—Filip. 2:15.\n3 Nkɔso a yenya, baakoyɛ a ɛwɔ yɛn mu, ne mmɔden a yɛrebɔ sɛ yɛbɛwɛn no nyinaa boa ma yɛhyɛ Yehowa anuonyam. Adesua yi mu no, yebehu sɛnea yɛbɛma yɛn kanea ahyerɛn.—Kenkan Mateo 5:14-16.\nBOA AFOFORO MA WƆMMƐSOM YEHOWA\n4, 5. (a) Asɛnka adwuma a yɛyɛ akyi no, dɛn bio na yebetumi ayɛ ama yɛn kanea ahyerɛn? (b) Sɛ yɛtew yɛn anim a, adepa bɛn na ebetumi de aba? (Hwɛ mfoni a ɛwɔ adesua yi mfiase no.)\n4 June 1, 1925 Ɔwɛn-Aban mu no, asɛm bi a ɛne sɛ “Light in the Darkness” (Hann Ahyerɛn Wɔ Esum Mu) puee wom. Ɛkaa sɛ: “Obiara nni hɔ a obetumi adi nokware ama Awurade wɔ nna a aka yi mu . . . gye sɛ hokwan biara a obenya no, ɔma ne kanea hyerɛn.” Afei ɛkyerɛkyerɛɛ mu sɛ: “Nea ɛsɛ sɛ ɔyɛ ni. Ɛsɛ sɛ ɔka asɛmpa no kyerɛ nnipa a wɔwɔ asase so, na ɔde hann no bɔ ne bra.” Ɛda adi pefee sɛ, ɔkwan baako a yɛbɛfa so ama yɛn kanea ahyerɛn ne sɛ yɛbɛka asɛmpa no na yɛayɛ asuafo. (Mat. 28:19, 20) Bio nso, yɛbɔ yɛn bra sɛ Kristofo a, yɛhyɛ Yehowa anuonyam. Afiewuranom ne nkurɔfo a wɔnam mmɔnten so hwɛ yɛn nneyɛe. Sɛ yɛtew yɛn anim serew kyerɛ nkurɔfo na yekyia wɔn nidi mu a, ɛma wohu yɛn nipaban ne Onyankopɔn a yɛsom no.\n5 Yesu ka kyerɛɛ n’asuafo sɛ: “Sɛ morehyɛn ofie bi mu a munkyia ofie no mufo.” (Mat. 10:12) Baabi a na Yesu ne n’asuafo taa ka asɛm no, na ɛyɛ ɛhɔfo no amammerɛ sɛ wobegye ahɔho akɔ wɔn fie. Ɛnnɛ, ɛnyɛ saa na ɛte wɔ mmeae pii. Nanso, sɛ wotew w’anim serew, na wokyerɛ nea enti a woaba hɔ a, nea ɛtaa ba ne sɛ, ɛma ofiewura no koma tɔ ne yam. Mpɛn pii no, sɛ wopɛ sɛ wo ne obi bɔ nkɔmmɔ a, ɛyɛ papa pa ara sɛ wubedi kan aserew. Yɛahyɛ no nsow nso sɛ, sɛ anuanom hyehyɛ nhoma wɔ trɔk so de yɛ baguam adansedi na wɔserew a, ɛboa pa ara. Woreyɛ baguam adansedi, na wode serew kyia nkurɔfo kama a, mpɛn pii no, wubehu sɛ ɛma wɔn koma tɔ wɔn yam. Ebetumi ahyɛ wɔn nkuran ama wɔaba yɛn nkyɛn na wɔabeyi yɛn nhoma no bi. Wotew w’anim a, ɛno nso betumi aboa ma wo ne obi afi ase abɔ nkɔmmɔ.\n6. Dɛn na ɛmaa awarefo bi a wɔn mfe akɔ anim tumi kɔɔ so yɛɛ asɛnka adwuma no?\n6 Yare nti, awarefo bi a wɔn mfe akɔ anim a wɔwɔ England ntumi nyɛ afie afie asɛnka sɛnea na anka wɔyɛ no. Wɔyɛe sɛ wɔbɛma wɔn kanea ahyerɛn wɔ wɔn fie anim pɛɛ. Ná sukuu bi bɛn hɔ, enti sɛ edu bere a awofo rebɛfa wɔn mma a, na awarefo no hyehyɛ Bible ho nhoma wɔ pon bi so. Awofo no pii a wɔrepɛ biribi ahu agye Questions Young People Ask—Answers That Work, Po 1 ne 2, ne nhomawa pii. Onuawa bi a ɔyɛ ɔkwampaefo wɔ wɔn asafo mu bɛkaa wɔn ho ma wɔfaa saa kwan yi so dii adanse. Sɛnea ɔkwampaefo no tew n’anim serew, na awarefo no nso ayi wɔn yam pɛ sɛ wɔboa afoforo nti, awofo no baako penee so sɛ wɔne no nsua Bible.\n7. Dɛn na wubetumi ayɛ de aboa nkurɔfo a wɔabɛtena wo mpɔtam foforo?\n7 Nnansa yi, nkurɔfo pii aguan afi wɔn man mu akɔ aman pii so akɔyɛ atubrafo. Dɛn na wubetumi ayɛ de aboa nnipa a wɔte saa ama wɔabehu Yehowa ne n’atirimpɔw? Nea edi kan, nkurɔfo a wɔabɛtena wo mpɔtam foforo no, wubetumi asua sɛnea wokyia wɔ wɔn kurom kasa mu. JW Language app no betumi aboa wo ama woayɛ saa. Bio nso, wubetumi asua nsɛm kakra a ebetumi ama wɔn ani agye asɛm a woreka no ho. Afei, wubetumi atwe wɔn adwene akɔ jw.org na woakyerɛ wɔn video ne nhoma ahorow a ɛwɔ wɔn kasa mu.—Deut. 10:19.\n8, 9. (a) Asafo nhyiam a yɛyɛ no nnawɔtwe no mu no boa yɛn sɛn? (b) Dɛn na awofo betumi ayɛ de aboa wɔn mma ama wɔama mmuae wɔ asafo nhyiam ase?\n8 Yehowa dɔ yɛn, enti wama yɛn Abrabɔ ne Asɛnka Adesua no sɛnea ɛbɛyɛ a yebetumi ayɛ asɛnka adwuma no yiye. Nkyerɛkyerɛ a yenya wɔ saa nhyiam yi ase no boa yɛn mu pii ma yenya ahotoso kɛse de yɛ sankɔhwɛ ne Bible adesua.\n9 Ahɔho a wɔba yɛn nhyiam ahorow no pii ahu sɛ yɛn mma ma mmuae. Awofo, mommoa mo mma ma wonhu sɛnea wɔde wɔn ankasa nsɛm bɛma mmuae, na ama wɔn kanea ahyerɛn. Ɛtɔ da a, mmuae ntiantiaa a mmofra fi wɔn komam ma kanyan wɔn a wɔakyerɛ asɛm no ho anigye foforo ma wohu sɛ nokware no ni.—1 Kor. 14:25.\nBOA MA BAAKOYƐ NTENA MO MU\n10. Sɛn na abusua som betumi aboa ama baakoyɛ atena yɛn abusua mu?\n10 Ade foforo a wubetumi ayɛ ama wo kanea ahyerɛn ne sɛ wobɛboa ama baakoyɛ atena w’abusua ne w’asafo mu. Ɔkwan baako a awofo betumi afa so ayɛ wei ne sɛ wɔbɛyɛ nhyehyɛe ayɛ Abusua Som daa. Mmusua pii hwɛ JW Broadcasting nso wɔ bosome no mu. Sɛ mohwɛ dwumadi no wie a, mubetumi agye bere asusuw sɛnea mode nsɛntitiriw a ɛwom no bɛyɛ adwuma ho. Sɛ ɔwofo rehwɛ abusua som so a, ɛsɛ sɛ ohu sɛ, akwankyerɛ a abofra kumaa behia no, ɛnyɛ ɛno ara na ɔbabun nso behia. Enti ma abusua no muni biara nhu sɛnea ɔde nea moasua no bɛyɛ adwuma na ama watumi anya so mfaso.—Dw. 148:12, 13.\nYenya bere ma wɔn a wɔn mfe akɔ anim a, ɛhyɛ nkuran pa ara (Hwɛ nkyekyɛm 11)\n11-13. Dɛn na yɛn nyinaa betumi ayɛ ama baakoyɛ atena asafo no mu na yɛaboa afoforo ama wɔn kanea ahyerɛn?\n11 Dɛn na mmabun betumi ayɛ ama baakoyɛ atena asafo no mu na ahyɛ afoforo nkuran ama wɔn kanea ahyerɛn? Sɛ woyɛ Kristoni a woyɛ ɔbabun a, adɛn nti na womfa nyɛ wo botae sɛ wobɛfa wɔn a wɔn mfe akɔ anim nnamfo? Wubetumi abisa wɔn nidi mu ama wɔaka osuahu bi a wɔanya wɔ mfe a wɔde asom Yehowa no mu akyerɛ wo. Woyɛ saa a, ɛbɛhyɛ wo den pa ara, na ɛbɛhyɛ wo ne wɔn nyinaa nkuran kɛse na moama nokware hann no ahyerɛn. Yɛn nyinaa nso betumi de ayɛ yɛn botae sɛ yebegye wɔn a wɔba nhyiam wɔ yɛn Ahenni Asa so no fɛw so. Woyɛ saa a, ɛbɛboa ama baakoyɛ atena yɛn mu, na ebetumi aka ahɔho no koma ama wɔn nso anya ɔpɛ sɛ wɔbɛma wɔn kanea ahyerɛn. Nea wubetumi ayɛ no bi ne sɛ wobɛserew akyia ahɔho no, na ebi mpo a woahwehwɛ baabi ama wɔn atena. Bɔ mmɔden fa ahɔho no kyia afoforo, na ɛbɛma wɔn ani aka.\n12 Sɛ wunya hokwan hwɛ asɛnka nhyiam so a, wubetumi aboa wɔn a wɔn mfe akɔ anim no ama wɔayɛ asɛnka adwuma no bi. Hwɛ ma wonnya asasesin a ɛnyɛ den sɛ wobetumi ayɛ mu adwuma. Ɛtɔ da a, wubetumi ama aberante anaa ababaa bi ne obi a ne mfe akɔ anim anantew wɔ asɛnka mu na waso no mu. Afei nso, wɔn a wɔyare ne wɔn a tebea bi nti wontumi nyɛ pii no, wubetumi ama wɔahu sɛ wote wɔn ase. Nokwasɛm ne sɛ, sɛ wode ntease ne nhumu yɛ adwuma a, ebetumi aboa mpanyin ne mmofra, wɔn a wɔn ho akokwaw ne wɔn a wɔn ho nkokwawee ma wɔde nsi ne ahokeka aka asɛmpa no.—Lev. 19:32.\n13 Odwontofo no de anigye kaa sɛ: “Hwɛ! Oye a eye ne fɛ a ɛyɛ sɛ anuanom bom tena biakoyɛ mu!” (Kenkan Dwom 133:1, 2.) Esiane sɛ Israelfo no boom tenae nti, wonyaa wɔn a wɔne wɔn som Yehowa no suban pa so mfaso kɛse. Baakoyɛ a ɛwɔ wɔn mu no, na ɛte sɛ ɔsrango a ɛyɛ huam a ɛma obi ho dwo no. Adɛn nti na womfa nyɛ wo botae sɛ wobɛda suban pa adi, na ɛmmoa mma baakoyɛ ntena anuanom mu? Sɛ woreyɛ saa a, ɛnde wofata nkamfo. Wubetumi ‘atrɛw wo komam,’ kyerɛ sɛ, wubetumi ayɛ pii aka ho na woayɛ saa bere nyinaa anaa?—2 Kor. 6:11-13.\n14. Dɛn na wubetumi ayɛ ama wo kanea ahyerɛn wɔ wo mpɔtam?\n14 Dɛn na wobɛyɛ na woama nokware hann a ɛwɔ Bible mu no ahyerɛn kɛse wɔ wo mpɔtam? Wo kasa ne wo nneyɛe pa betumi atwetwe nnipa a wɔte wo mpɔtam no aba nokware no mu. Bisa wo ho sɛ: ‘Sɛn na nkurɔfo a wɔte me mpɔtam bu me? Midi me fie ni, na ɛma mpɔtam hɔ tew anaa? Miyi me yam boa afoforo?’ Sɛ wo ne Adansefo foforo rebɔ nkɔmmɔ a, adɛn na womma wɔnka sɛnea ayamye ne suban pa a wɔada no adi no aboa wɔn abusuafo, wɔn mpɔtamfo, wɔn a wɔne wɔn yɛ adwuma, anaa wɔn sukuufo? Akyinnye biara nni ho sɛ, wɔbɛka osuahu a ɛhyɛ nkuran akyerɛ wo.—Efe. 5:9.\nKƆ SO WƐN\n15. Adɛn nti na ehia sɛ yɛkɔ so wɛn?\n15 Sɛ yɛpɛ sɛ yɛn kanea kɔ so hyerɛn a, ɛsɛ sɛ yɛhwɛ sɛnea yɛyɛ yɛn ade yiye. Yesu kɔɔ so tuu n’asuafo fo sɛ: “Monkɔ so nwɛn.” (Mat. 24:42; 25:13; 26:41) Sɛ yenya adwene sɛ “ahohiahia kɛse” no nnya mmae koraa, kyerɛ sɛ, ɛbɛba daakye na mmom ɛnyɛ yɛn bere yi so a, yɛremfa nsi ne ahokeka nyɛ asɛnka adwuma no. (Mat. 24:21) Ɛba saa a, sɛ́ anka yɛbɛhyerɛn pa ara wɔ mpɔtam a yɛte no, yɛn kanea ani bɛyɛ wusiwusi, na ebetumi adum mpo.\n16, 17. Dɛn na wubetumi ayɛ na ama woakɔ so awɛn?\n16 Mmere a yɛte mu yi, emu yɛ ara na ɛreyɛ den. Enti ehia sɛ yɛn nyinaa kɔ so wɛn. Yehowa bɛkeka ne ho wɔ bere a ɛsɛ mu. Ɔkwan biara so ɔbɛyɛ saa. (Mat. 24:42-44) Ɛno nti, nya abotare, na kɔ so wɛn. Kenkan Onyankopɔn Asɛm da biara da, na wɛn ma mpaebɔ. (1 Pet. 4:7) Anuanom a wɔakɔ so awɛn na wɔama wɔn kanea ahyerɛn wɔ wɔn asetenam no wɔ anigye; wubetumi asua biribi afi wɔn nhwɛso pa no mu. Ɛho nhwɛso baako ne osuahu bi a ɛbaa April 15, 2012, Ɔwɛn-Aban kratafa 18-21 mu no. N’asɛmti ne “Mede Mfe Aduɔson Aso Yudani Atade Mu.”\n17 Yere wo ho som Yehowa. Yi wo yam boa afoforo, na nya bere ne wo nuanom mmɔ. Woyɛ saa a, ɛbɛma w’ani agye pa ara, na ɛbɛyɛ wo sɛ bere rekɔ ntɛmntɛm. (Efe. 5:16) Mfe ɔha a atwam no, yɛn nuanom de nsi ne ahokeka yɛɛ pii wɔ asɛnka adwuma no mu. Nanso Yehowa mmoa nti, ɛnnɛ yɛreyɛ pii sen bere biara. Sɛnea yɛama yɛn kanea rehyerɛn nnɛ no, yɛanna annwen ho saa da.\nSɛ asafo mu mpanyimfo bɛsra yɛn a, yenya hokwan hwehwɛ nyansa fi Onyankopɔn Asɛm mu (Hwɛ nkyekyɛm 18, 19)\n18, 19. Dɛn na asafo mu mpanyimfo betumi ayɛ de aboa yɛn ama yɛn ani ada hɔ na yɛayɛ nsi? Ma ɛho nhwɛso.\n18 Ɛwom sɛ yɛnyɛ pɛ de, nanso Yehowa ma yɛsom no, na wei hyɛ yɛn gyidi den pa ara. Ɛno nti, ma w’ani nsɔ “nnipa” a Yehowa de wɔn ‘ama yɛn sɛ akyɛde’ a wɔne asafo mu mpanyimfo no. (Kenkan Efesofo 4:8, 11, 12.) Bere foforo a asafo mu panyin bi bɛba abɛsra wo no, tie n’afotu na sua biribi fi ne hɔ.\n19 Awarefo bi a wɔwɔ England a na wɔrehyia ɔhaw wɔ wɔn aware mu frɛɛ asafo mu mpanyimfo mmienu sɛ wɔmmɛboa wɔn. Ná ɔbea no te nka sɛ ne kunu nni abusua no anim yiye mma wɔnsom Yehowa. Ne kunu gye toom sɛ onnim nkyerɛkyerɛ papa, na ɔnyɛ nhyehyɛe mma wɔnyɛ abusua som daa. Mpanyimfo no twee awarefo no adwene sii Yesu nhwɛso so. Ná Yesu hwɛ n’asuafo no yiye, na na odwen wɔn ahiade ho. Mpanyimfo no hyɛɛ ɔbarima no nkuran sɛ onsuasua Yesu. Wɔhyɛɛ ɔbea no nso nkuran sɛ onnya abotare. Mpanyimfo no maa awarefo no nyansahyɛ nso a ɛbɛma wɔahu sɛnea wɔbɛyɛ baako, na wɔne wɔn mma mmienu no ayɛ abusua som. (Efe. 5:21-29) Akyiri yi, mpanyimfo no kamfoo okunu no wɔ mmɔden a ɔrebɔ ho. Wɔhyɛɛ okunu no nkuran sɛ ɔnkɔ so nyɛ nea ɔreyɛ no, na ɔnsrɛ honhom kronkron ma ɛmmoa no ma onni n’abusua anim yiye na wɔnsom Yehowa. Ɔdɔ ne ayamye a mpanyimfo no daa no adi kyerɛɛ saa abusua no boaa wɔn ma wɔn kanea hyerɛnee.\n20. Sɛ woma wo kanea hyerɛn a, dɛn na ebetumi afi mu aba?\n20 Odwontofo no too dwom sɛ: “Anigye ne obiara a osuro Yehowa, na ɔnantew n’akwan so.” (Dw. 128:1) Sɛ woboa afoforo ma wɔbɛsom Onyankopɔn, woboa ma baakoyɛ tena w’abusua ne w’asafo mu, na wokɔ so wɛn a, na worema wo kanea ahyerɛn. Wei bɛma woanya anigye pii. Afoforo behu wo nnwuma pa, na ɛbɛma nnipa pii ahyɛ yɛn Agya anuonyam.—Mat. 5:16.\n“M’ahenni Mfi Wiase”\nMomma Yɛn Nyinaa Nyɛ Baako Sɛnea Yehowa Ne Yesu Yɛ Baako No\nNá Anka Obetumi Anya Onyankopɔn Anim Dom\nMa Onyankopɔn Mmara Ne Ne Nnyinasosɛm Ntete W’ahonim\nASETENAM NSƐM Manya Awerɛkyekye Wɔ Me Dadwen Nyinaa Mu\nNkyia Wɔ Tumi\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM June 2018\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM June 2018\nƆWƐN-ABAN—NEA ADESUA NSƐM WOM June 2018


Yuda 1 NA-TWI - ยูดา 1 TNCV | Biblica América Latina\nYuda 1 NA-TWI - ยูดา 1 TNCV\n1 Yesu Kristo somfo Yuda a ɔyɛ Yakobo ne nua na ɔkyerɛw krataa yi. De kɔmaa wɔn a Onyankopɔn afrɛ wɔn na wɔte Agya Onyankopɔn dɔ ne Yesu Kristo banbɔ mu.\n2 Mmɔborɔhunu ne ɔdɔ a ɛdɔɔso nka mo.\n3 Me nnamfonom, na merebɔ mmɔden akyerɛw mo afa nkwagye a yɛn nyinaa te mu no ho. Nanso ɛsɛ sɛ mekyerɛw mo wɔ asɛm foforo ho na moyere mo ho gyina nokware a Onyankopɔn de ama ne nkurɔfo afebɔɔ a ɛnsɛ sɛ wɔsesa mu nna nyinaa no akyi pintinn. 4 Nnipa bi awiawia wɔn ho abɛfra yɛn mu, a wɔkyea asɛm a ɛfa yɛn Nyankopɔn adom no ho, yi wɔn ho ano wɔ wɔn bɔne ho, nam so po Yesu Kristo a ɔno nko ara na ɔyɛ Wura ne yɛn Awurade no. Kyerɛwsɛm no aka wɔn afobu a aba wɔn so no ho asɛm dedaw.\n5 Ɛwom sɛ munim eyinom dedaw, nanso mepɛ sɛ mekae mo adwene wɔ ogye a Awurade gyee Israelfo fii Misraim asase so na akyiri yi, ɔsɛee wɔn a na wonnye asɛm no nni no ho. 6 Monkae abɔfo a na wɔtra wɔn tumi na wogyaw wɔn atenae no. Woguu wɔn nkɔnsɔnkɔnsɔn wɔ sum kabii mu a Onyankopɔn de wɔn asie retwɛn da kɛse no na wabu wɔn atɛn. 7 Monkae Sodom ne Gomora ne nkurow a na atwa wɔn ho ahyia no sɛ, na emu nnipa no yɛ aguamanfo, na wɔde wɔn agu ogya a ennum da no mu, de retwe wɔn aso de abɔ obiara kɔkɔ.\n8 Saa nnipa no nam saa kwan koro no ara so soso dae ma wɔyɛ bɔne tia wɔn nipadua. Wɔtew Onyankopɔn tumi atua, na wɔayaw anuonyamfo a wɔwɔ soro no. 9 Ɔbɔfo panyin Mikael mpo nyɛɛ saa da. Bere a Mikael ne ɔbonsam repere Mose amu so a akasakasa sii wɔn ntam no mpo, wantew ɔbonsam atua, na mmom asɛm a ɔkae ara ne sɛ, “Awurade nka w’anim.” 10 Nanso saa nnipa yi tew nneɛma a wɔnte ase ho atua. Na nneɛma a wonim kwa sɛ nkekaboa no, saa nneɛma koro no ara na ɛsɛe wɔn.\n11 Wonnue! Ɔkwan a Kain faa so no ara so na wɔnam. Sikanibere nti, wɔde wɔn ho ahyɛ mfomso a Bileam yɛe no bi ase. Wɔayɛ dɔm sɛnea Kora yɛɛ dɔm no nam so ma wɔasɛe wɔn sɛ ɔno.\n12 Wɔte sɛ nkekae fi a ɛwɔ wo nua aduan a ɔne wo di mu a wɔmfɛre ho. Wɔn ani ku wɔn ara wɔn ho. Na wɔte sɛ omununkum a esi na mframa bɔ no nanso osu ntɔ. Wɔte sɛ nnua a ɛnsow aba asusow mu. Wɔte sɛ nnua a wɔatutu ne ntini ama awu koraa.\n13 Wɔte sɛ ɛpo asorɔkye a ano yɛ den a, wɔn aniwude a wɔyɛ no huru sɛ ahuru. Wɔte sɛ okyin nsoromma, a Onyankopɔn de wɔn asie esum kabii mu afebɔɔ.\n14 Henok, Adam aseni a ɔto no so asia na ɔhyɛɛ saa nnipa yi ho nkɔm teteete se, “Hwɛ, Awurade ne n’abɔfo Kronkron mpempem bɛba, 15 na wɔabebu mo nyinaa atɛn na wɔabu nnebɔneyɛfo nyinaa atɛn wɔ wɔn bɔne a wɔayɛ ne nsɛm a wɔaka atia Onyankopɔn no ho.” 16 Bere biara, saa nnipa yi nwiinwii na wɔde so nso to afoforo so. Wodi wɔn akɔnnɔ akyi. Wɔhoahoa wɔn ho na wotu afoforo aso sɛnea ɛbɛyɛ a wɔbɛba abedi wɔn akyi.\n17 Me nnamfonom, monkae. Monkae nsɛm a tete no asomafo no ka faa Awurade Yesu Krsito ho. 18 Wɔkae se, “Sɛ awiei no du a, nnipa a wodi mo ho fɛw bɛba, wɔn a wodi wɔn akɔnnɔ akyi.” 19 Eyinom ne nnipa a wɔnam wɔn akɔnnɔ so de mpaepaemu ba no. Na wonni Honhom no wɔ wɔn mu.\n20 Enti mo a moyɛ me nnamfonom, mitu mo fo sɛ, monkɔ so mmia mo gyidi mu. Mommɔ mpae wɔ Honhom Kronkron no tumi mu, 21 na montena Onyankopɔn dɔ mu bere a moretwɛn yɛn Awurade Yesu Krsito wɔ n’ahummɔbɔ mu ama wama mo nkwa a enni awiei no.\n22 Munhu akyinnyegyefo mmɔbɔ. 23 Montwe wɔn mfi ogya mu nnye wɔn nkwa. Momfa suro nhu ebinom mmɔbɔ, na munkyi atade a bɔne nkekae akeka mu.\n24 Na nea obetumi aso mo mu na moanhintiw, na ɔde mo asi n’anuonyam anim sɛ nnipa a wonni dɛm wɔ ahosan mu no, 25 Onyankopɔn koro a ɔnam yɛn Awurade Yesu Kristo so yɛ yɛn Agyenkwa no, ɔno na anuonyam ne kɛseyɛ ne ahoɔden ne tumi nka no mmere a atwam ne nnɛ ne daa nyinaa. Amen.\nNA-TWI : Yuda 1


Nnwom 115 NA-TWI - Evanđelje po Mateju 115 CRO | Biblica América Latina\nNnwom 115 NA-TWI - Evanđelje po Mateju 115 CRO\nOnyankopɔn nokwafo baako pɛ no\n1Wo nko, O Awurade, wo nko, na ɛnyɛ yɛn, na ɛsɛ sɛ wɔhyɛ yɛn anuonyam, esiane wo dɔ a ɛwɔ hɔ daa ne wo trenee nti. 2 Adɛn nti na ɛsɛ sɛ aman bisa yɛn se, “Mo Nyankopɔn wɔ he?”\n3 Yɛn Nyankopɔn wɔ soro; ɔyɛ nea ɔpɛ. 4 Wɔde dwetɛ ne sikakɔkɔɔ a wɔnam onipa nsa so na ayɛ wɔn anyame. 5 Wɔwɔ ano, nanso wontumi nkasa. Wɔwɔ ani, nanso wonhu ade. 6 Wɔwɔ aso, nanso wɔnte asɛm. Wɔwɔ hwene, nanso wɔnte ade. 7 Wɔwɔ nsa, nanso wɔnte nka. Wɔwɔ nan, nanso wɔnnantew. Wontumi nso nnyigye. 8 Ma wɔn a wɔyɛɛ wɔn na wɔwɔ wɔn mu gyidi no nyɛ sɛ ahoni no ara.\n9 Mo Israelfo, momfa mo ho nto Awurade so. Ɔboa mo na ɔbɔ mo ho ban. 10 Onyankopɔn asɔfo, momfa mo ho nto Awurade so. Ɔboa mo na ɔbɔ mo ho ban. 11 Mo a mosom no nyinaa momfa mo ho nto Awurade so. Ɔboa mo na ɔbɔ mo ho ban.\n12 Awurade kae yɛn na obehyira yɛn. Obehyira Israelfo ne Onyankopɔn asɔfo nyinaa. 13 Obehyira obiara a odi no ni; akɛse ne nkumaa nyinaa pɛ. 14 Awurade mma, mo ne mo asefo nyinaa nwo mma! 15 Awurade a ɔbɔɔ ɔsoro ne asase no nhyira mo. 16 Ɔsoro yɛ Awurade nko de, na ɔde asase maa onipa.\n17 Awufo nkamfo Awurade. Saa ara nso na wɔn a wɔkɔ ase dinn beae hɔ no nkamfo Awurade. 18 Nanso yɛn ateasefo bɛda no ase nnɛ ne daa nyinaa. Kamfo Awurade!\nNA-TWI : Nnwom 115


Matteus 28 LB – Mateo 28 ASCB | Biblica\nMatteus 28 LB – Mateo 28 ASCB\n1Homeda no akyi, Memeneda ahemadakye, Maria Magdalene ne Maria baako no kɔɔ ɛda no so.\n2Amonom, asase wosoo denden; na Awurade ɔbɔfoɔ siane firii ɔsoro baeɛ bɛpiree ɛboɔ no firii ɛda no ano, na ɔtenaa so. 3Nʼanim hyerɛn te sɛ kanea na nʼatadeɛ yɛ fitaa te sɛ nwera. 4Awɛmfoɔ no hunuu no no, ehu maa wɔn ho popoeɛ, na wɔhwehwee ase, danee sɛ awufoɔ.\n5Ɔbɔfoɔ no ka kyerɛɛ mmaa no sɛ, “Monnsuro! Menim sɛ, morehwehwɛ Yesu a wɔbɔɔ no asɛnnua mu no, 6nanso ɔnni ha. Wasɔre kɔ sɛdeɛ ɔkaeɛ no. Mommra mmɛhwɛ deɛ na ɔda hɔ no. 7Afei, monkɔ ntɛm nkɔka nkyerɛ nʼasuafoɔ no sɛ, ‘Wasɔre afiri awufoɔ mu, na ɔredi mo anim ɛkan akɔ Galilea akɔhyia mo wɔ hɔ.’ Yei ne nkra a mewɔ de ma mo.”\n8Mmaa no de ehu ne anigyeɛ a adi afra tutuu mmirika firii ɛda no so sɛ, wɔrekɔhwehwɛ asuafoɔ no aka ɔbɔfoɔ no nkra no akyerɛ wɔn. 9Wɔrekɔ no, prɛko pɛ, Yesu bɛgyinaa wɔn anim. Ɔkyeaa wɔn sɛ, “Asomdwoeɛ nka mo.” Wɔbuu no nkotodwe, somm no. 10Afei, Yesu ka kyerɛɛ wɔn sɛ, “Monnsuro! Monkɔ nkɔka nkyerɛ me nuanom no sɛ wɔnkɔ Galilea nkɔhyia me wɔ hɔ.”\nDeɛ Awɛmfoɔ No Kaeɛ\n11Ɛberɛ a mmaa no rekɔ kuro no mu no, awɛmfoɔ a wɔwɛn ɛda no mu bi kɔɔ asɔfoɔ mpanin no nkyɛn kɔkaa deɛ asie no nyinaa kyerɛɛ wɔn. 12Yudafoɔ mpanin no nyinaa hyiaeɛ, na wɔsii no gyinaeɛ sɛ, wɔbɛma awɛmfoɔ no sika aka akyerɛ wɔn 13sɛ, “Monka sɛ, ‘Anadwo a yɛdaeɛ no, na nʼasuafoɔ no ba bɛwiaa amu no de kɔeɛ.’ ” 14Wɔhyɛɛ awɛmfoɔ no bɔ sɛ, “Sɛ ɛba sɛ amrado te ɛho asɛm a, yɛbɛkyerɛkyerɛ no mu sɛdeɛ ɛbɛyɛ a, ɔrenyɛ mo hwee.” 15Yei enti, awɛmfoɔ no gyee sika no kɔyɛɛ sɛdeɛ wɔka kyerɛɛ wɔn sɛ wɔnyɛ no. Asɛm a wɔkaeɛ no trɛ faa Yudafoɔ no mu nyinaa na wɔgye di de bɛsi ɛnnɛ.\nYesu Yi Ne Ho Adi Kyerɛ Nʼasuafoɔ No\n16Afei, asuafoɔ dubaako no siim kɔɔ Galilea bepɔ a Yesu kaa sɛ wɔnkɔ so no so. 17Ɛhɔ na wɔhunuu no, koto sɔree no. Nanso, na wɔn mu bi nnye nni ara. 18Yesu ka kyerɛɛ nʼasuafoɔ no sɛ, “Wɔde ɔsoro ne asase so tumi nyinaa ama me. 19Enti, monkɔ nkɔyɛ amanaman nyinaa mʼasuafoɔ. Mommɔ wɔn asu nhyɛ Agya, Ɔba ne Honhom Kronkron din mu, 20na monkyerɛkyerɛ wɔn sɛ, wɔnni deɛ mahyɛ mo no nyinaa so. Na me ne mo wɔ hɔ nna nyinaa de bɛkɔ akɔsi ewiase awieeɛ.”\nASCB : Mateo 28


Псалтирь 3 NRT - Nnwom 3 NA-TWI | Biblica América Latina\nПсалтирь 3 NRT - Nnwom 3 NA-TWI\nAhohia bere mu anɔpa mpae\n1O Awurade, nnipa bebree tia me. Nnipa pii pɛ sɛ wɔhaw me. Mewɔ atamfo bebree. 2 Bebree no ara ka se Onyankopɔn remmoa me da. 3 Nanso, Awurade, wone me kyɛm, m’anuonyam ne m’anidaso. Wo nko ara na wubetumi apagyaw me ti a masi no ase aniwu mu no.\n4 Misu mefrɛɛ Awurade, na ɔtee me nka wɔ n’asɔredan a ɛwɔ Yerusalem no mu. 5 Metɔ hɔ da, na anadwo no nyinaa, Awurade bɔ me ho ban ma minyan asomdwoe mu.\n6 Ɛwom sɛ mprempren atamfo ɔpedu atwa me ho ahyia de, nanso minsuro. 7 Mesu mafrɛ no se, “Sɔre, O Awurade! Gye me nkwa, o me Nyankopɔn!” Na bobɔ m’atamfo nyinaa abogye. Na bubu nnebɔneyɛfo se.\n8 Efisɛ, nkwagye fi Onyankopɔn. Na ohyira ne nkurɔfo nyinaa.\nNA-TWI : Nnwom 3


Mommoa Mo Mma Ma ‘Wonhu Nyansa Nkɔ Nkwagye Mu’ | Adesua\nKENKAN WƆ Afrikaans Albanian Alur American Sign Language Amharic Amis Arabic Armenian Aymara Azerbaijani Bashkir Bassa (Cameroon) Bengali Bicol Boulou Brazilian Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Dangme Danish Digor Douala Dutch Edo English Estonian Ewe Fijian Filipino Sign Language Finnish Finnish Sign Language Fon French French Sign Language Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Isoko Italian Italian Sign Language Japanese Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Marathi Marshallese Mazatec (Huautla) Mbunda Mexican Sign Language Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele (Zimbabwe) Ndonga Nepali Ngabere Nigerian Pidgin Norwegian Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Punjabi Quebec Sign Language Quechua (Ancash) Quechua (Bolivia) Romanian Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Telugu Tetun Dili Thai Tigrinya Tiv Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zulu\n“Wufi wo mmofraase nso nim nkyerɛwee kronkron no, na ɛno na ebetumi ama woahu nyansa akɔ nkwagye mu.”—2 TIM. 3:15.\nNNWOM: 141, 134\nSɛ Bible ka sɛ obi nim nkyerɛwee kronkron no a, ɛkyerɛ sɛn?\nSɛ Bible ka sɛ obi gye di sɛ biribi yɛ nokware a, ɛkyerɛ sɛn?\nSɛ Bible ka sɛ wubehu nyansa akɔ nkwagye mu a, ɛkyerɛ sɛn?\n1, 2. Sɛ mmofra pɛ sɛ wohyira wɔn ho so na wɔbɔ asu a, adɛn nti na ebetumi agyaw awofo binom adwinnwen?\nAFE biara Bible asuafo mpempem hyira wɔn ho so ma Yehowa na wɔbɔ asu. Wɔn mu pii yɛ mmabun a wɔatete wɔn wɔ nokware no mu, na wɔasi gyinae sɛ wɔbɛfa ɔkwan a ɛbɛma asi wɔn yiye paa so. (Dw. 1:1-3) Sɛ woyɛ Kristoni a wowɔ mma a, ebia worehwɛ da a wo babarima anaa wo babea bɛbɔ asu no kwan denneennen.—Fa toto 3 Yohane 4 ho.\n2 Nanso ebia wei agyaw wo adwinnwen. Ebia woahu sɛ mmabun bi abɔ asu, nanso ebedu baabi no na wɔn adwene nsi wɔn pi sɛ mfaso wɔ so sɛ wɔde Onyankopɔn asɛm bɛbɔ wɔn bra. Wɔn mu bi mpo afi nokware no mu. Enti ebia wo dadwen ne sɛ, sɛ wo ba no fi ase som Yehowa a, akyiri yi anhwɛ a ɔbɛsesa, na nokware no ho dɔ a ɔwɔ no bɛtew akɔ. Anhwɛ a na wakɔyɛ sɛ wɔn a na wɔwɔ Efeso asafo a na ɛwɔ asomafo no bere so no. Yesu kaa wɔn ho asɛm sɛ: “Woagyaw ɔdɔ a na wowɔ kan no.” (Adi. 2:4) Sɛ wompɛ sɛ biribi a ɛte saa bɛto wo ba a, wobɛyɛ dɛn aboa no ama ‘wanyin akɔ nkwagye mu’? (1 Pet. 2:2) Timoteo asɛm no bɛboa yɛn ama yɛanya mmuae.\n‘WUNIM NKYERƐWEE KRONKRON NO’\n3. (a) Ɛyɛɛ dɛn na Timoteo bɛyɛɛ Kristoni, na ɔyɛɛ n’ade sɛn wɔ Kristo nkyerɛkyerɛ ho? (b) Adesua ho nneɛma mmiɛnsa bɛn na Paulo de ho afotu maa Timoteo?\n3 Afe 47 Y.B. mu ne bere a edi kan a ɔsomafo Paulo kɔɔ Listra. Ɛbɛyɛ sɛ saa bere no na Timoteo dii kan tee Kristo nkyerɛkyerɛ. Ɛbɛyɛ sɛ na Timoteo nnii mfe 20, nanso ɔde nea ɔtee no bɔɔ ne bra yiye. Mfe mmienu akyi no, ɔne Paulo boom tutuu akwan. Mfe 16 akyi no, Paulo kyerɛw Timoteo sɛ: “Tena nea woasua na woagye adi sɛ ɛyɛ nokware no mu, na wunim nnipa a wusua fii wɔn nkyɛn no, na wufi wo mmofraase nso nim nkyerɛwee kronkron [Hebri Kyerɛwnsɛm] no, na ɛno na ebetumi ama woahu nyansa akɔ nkwagye mu denam Kristo Yesu mu gyidi so.” (2 Tim. 3:14, 15) Hyɛ no nsow sɛ, Paulo kae sɛ na Timoteo (1) nim nkyerɛwee kronkron no, (2) ogye dii sɛ nea wasua no yɛ nokware, na (3) ɛma ohuu nyansa kɔɔ nkwagye mu denam Kristo Yesu mu gyidi so.\n4. Sɛ worekyerɛkyerɛ wo mma nkumaa a, nneɛma bɛn na woahu sɛ wode di dwuma a, ɛboa paa? (Hwɛ mfonini a ɛwɔ adesua yi mfiase no.)\n4 Sɛ woyɛ Kristoni a wowɔ ba a, wopɛ sɛ ohu nkyerɛwee kronkron no. Ɛnnɛ, Hebri Kyerɛwnsɛm no ne Kristofo Hela Kyerɛwnsɛm no na ɛka bom yɛ nkyerɛwee kronkron no. Mmofra nkumaa koraa mpo, yebetumi ahwɛ sɛnea wɔn mmɔdenbɔ te na yɛakyerɛkyerɛ wɔn nnipa a wɔn ho asɛm wɔ Bible mu ne nsɛm a esisii a Bible ka ho asɛm. Yehowa ahyehyɛde no ayɛ nneɛma pii a awofo betumi de aboa wɔn mma. Emu nea ɛwɔ he na ɛwɔ wo kasa mu? Kae sɛ, sɛ obi ne Yehowa benya abusuabɔ a emu yɛ den a, egyina Kyerɛwnsɛm mu nimdeɛ a ɔwɔ so.\n“WOAGYE ADI SƐ ƐYƐ NOKWARE”\n5. (a) Bible ka sɛ obi ‘agye biribi adi sɛ ɛyɛ nokware’ a, ɛkyerɛ sɛn? (b) Yesu ho asɛmpa no, yɛyɛ dɛn hu sɛ wɔkyerɛkyerɛɛ Timoteo ma ogye dii sɛ ɛyɛ nokware?\n5 Ehia sɛ obi hu nea ɛwɔ nkyerɛwee kronkron no mu. Nanso, sɛ obi kyerɛkyerɛ ne mma ma wohu nnipa a wɔn ho asɛm wɔ Bible mu ne nsɛm a esisii wɔ Bible mu a, ɛno nko ara nkyerɛ sɛ ɔde Onyankopɔn ho nimdeɛ redua wɔn mu. Timoteo nso, wɔkyerɛkyerɛɛ no ma ‘ogye dii.’ Hela asɛm a Paulo de yɛɛ adwuma no kyerɛ sɛ “wubenya biribi mu ahotoso” anaa “woahu biribi na woagye atom sɛ ɛyɛ nokware.” Ná Timoteo nim Hebri Kyerɛwnsɛm no fi ne mmofraase. Nanso eduu bere bi no, onyaa adanse a edi mũ, na ɛma ogye dii sɛ Yesu ne Mesia no. Yɛbɛka no kwan foforo so a, ne gyidi maa ne nimdeɛ sii pi. Nokwasɛm ne sɛ, Timoteo gyee asɛmpa no dii paa, na ɛno kaa no ma ɔbɔɔ asu bɛyɛɛ osuani, na ɔne Paulo kɔyɛɛ asɛmpatrɛw adwuma.\n6. Wobɛyɛ dɛn aboa wo mma ama woagye adi sɛ nea wɔresua wɔ Onyankopɔn Asɛm mu no yɛ nokware?\n6 Sɛnea wɔkyerɛkyerɛɛ Timoteo ma ogye dii no, wobɛyɛ dɛn aboa wo mma ama wɔagye adi sɛ nea worekyerɛkyerɛ wɔn no yɛ nokware? Nea edi kan, nya abotare. Ɛnyɛ da koro pɛ na yɛde nya gyidi; saa ara nso na ɛnyɛ sɛ wɔakyerɛkyerɛ wo ama woagye adi nti, sɛnea ɛte biara wo mma nso begye adi. Ɛsɛ sɛ abofra biara de ɔno ara ‘n’adwene’ yɛ adwuma na ɛboa no ma ogye nokware a ɛwɔ Bible mu no di. (Kenkan Romafo 12:1.) Wo agya anaa ɛna no, sɛ wo ba gyidi betumi ayɛ den a, woka ho bi paa, ɛnkanka sɛ wo ba abisa wo nsɛm bi. Yɛnhwɛ nhwɛso bi.\n7, 8. (a) Sɛ Kristoni barima bi rekyerɛkyerɛ ne babea a, dɛn na ɔyɛ de kyerɛ sɛ onya ne ba no ho abotare? (b) Dɛn ho na woahu sɛ ɛsɛ sɛ wunya wo ba ho abotare?\n7 Thomas wɔ babea a wadi mfe 11. Thomas ka sɛ: “Me babea tumi bisa me sɛ, ‘Enti adannandi na Yehowa faa so bɔɔ nneɛma a nkwa wom wɔ asase so?’ Anaa ‘Adɛn nti na yɛne ɔmanfo mmom nyɛ nneɛma a ɛde mpɔntu ba? Ebi ne sɛ adɛn nti na yɛntow aba?’ Ɛtɔ da a, ɛsɛ sɛ mehyɛ me ho so na manka nea ɛsɛ sɛ ogye di kɛkɛ ankyerɛ no. Minim sɛ ɛnyɛ nokwasɛm baako pɛ a yɛbɛka akyerɛ obi na ɛbɛma wagye nokware no adi. Mmom adanse nketenkete pii na ɛma ogye di.”\n8 Thomas nim nso sɛ ehia sɛ onya abotare ansa na watumi akyerɛkyerɛ ne ba no. Nokwasɛm ne sɛ, ehia sɛ Kristofo nyinaa nya abotare. (Kol. 3:12) Thomas nim sɛ, sɛ obetumi aboa ne ba no a, ehia sɛ ogye bere ne no bɔ nkɔmmɔ nkakrankakra. Ehia sɛ ɔne ne babea no susuw Kyerɛwnsɛm no ho, na aboa no ama wagye nea ɔresua no adi. Thomas ka sɛ: “Ɛyɛ a me ne me yere pɛ sɛ yehu sɛ yɛn babea no te nea ɔresua no ase na ogye di ankasa; ɛnkanka bere a yɛresusuw nneɛma a ɛho hia paa ho no. Sɛ obisa nsɛm a, m’ani gye paa. Nokwasɛm ne sɛ, sɛ ogye nea mɛka biara di na wammisa ho asɛm biara a, anka ɛbɛhaw me.”\n9. Wobɛyɛ dɛn de Onyankopɔn Asɛm adua wo mma koma mu?\n9 Sɛ awofo nya abotare kyerɛkyerɛ wɔn mma a, nkakrankakra mmofra no benya gyidi, na wobehu “ne tɛtrɛtɛ ne ne tenten ne ne sorokɔ ne sɛnea emu dɔ yiye.” (Efe. 3:18) Yebetumi ahwɛ mfe a mmofra no adi ne wɔn mmɔdenbɔ na yɛahu nea ɛfata sɛ yɛde kyerɛkyerɛ wɔn. Sɛ nkakrankakra nea wɔresua no ma wɔn gyidi yɛ den a, ɛbɛyɛ mmerɛw ama wɔn sɛ wɔbɛkyerɛkyerɛ wɔn gyidi mu akyerɛ afoforo ne wɔn sukuufo. (1 Pet. 3:15) Yɛmfa no sɛ obi abisa wo mma sɛ, Yewu a tebea bɛn mu na yɛkɔ? Wobetumi de Bible akyerɛkyerɛ mu? Nkyerɛkyerɛmu a Bible de ma no, wɔte ase? * Ɛwom, ehia sɛ wunya wo ba ho abotare ansa na woatumi de Onyankopɔn Asɛm adua ne koma mu. Nanso woyɛ saa a, wobrɛ renyɛ kwa.—Deut. 6:6, 7.\n10. Sɛ worekyerɛkyerɛ wo mma a, dɛn na ehia paa sɛ wode ka wo nkyerɛkyerɛ ho?\n10 Sɛ wopɛ sɛ wokyerɛkyerɛ wo mma ma wonya gyidi a, wo nneyɛe nso ka ho bi paa. Stephanie wɔ mmabea mmiɛnsa. Ɔkae sɛ: “Efi me mma mmofraase pɛɛ no, ɛwɔ hɔ ara a mibisa me ho sɛ, ‘Ɛyɛ a meka nea enti a me ara migye di sɛ Yehowa wɔ hɔ, ɔdɔ me, na n’akwan teɛ no kyerɛ wɔn? Me mma tumi hu pefee sɛ, me, medɔ Yehowa paa?’ Sɛ me ara mamma me mma anhu sɛ mewɔ gyidi a, ɛbɛyɛ dɛn na mahwɛ kwan sɛ wɔn nso begye nea merekyerɛkyerɛ wɔn no adi?”\n‘WUBEHU NYANSA AKƆ NKWAGYE MU’\n11, 12. Dɛn ne nyansa? Adɛn nti na yebetumi aka sɛ ɛnyɛ obi mfe a wadi nko na ɛkyerɛ sɛ onim nyansa?\n11 Yɛahu sɛ na Timoteo (1) nim Kyerɛwnsɛm no, na na (2) ogye nea wɔakyerɛkyerɛ no no di. Nanso, bere a Paulo kae sɛ nkyerɛwee kronkron no betumi ama Timoteo ‘ahu nyansa akɔ nkwagye’ mu no, dɛn na na ɔpɛ sɛ ɔkyerɛ?\n12 Insight on the Scriptures, Po 2 kyerɛkyerɛ mu sɛ, Bible mu no, sɛ yɛka nyansa a, nea ɛkyerɛ ne sɛ, “sɛ́ obi tumi de nimdeɛ ne ntease a ɔwɔ siesie ɔhaw ahorow, otumi kwati asiane, otumi yɛ nea ɔde asi n’ani so, anaasɛ otumi tu afoforo fo ma wɔyɛ saa. Sɛ obi nnim nyansa a, na ɛkyerɛ sɛ wagyimi.” Bible ka sɛ “agyimisɛm kyekyere abofra koma ho.” (Mmeb. 22:15) Sɛ saa na ɛte a, ɛnde yebetumi aka sɛ, sɛ obi nim nyansa a, na ɛkyerɛ sɛ ne ho akokwaw. Sɛ obi suro Yehowa paa na odi ne mmara so a, ɛno na ɛkyerɛ sɛ ne ho akokwaw wɔ Yehowa som mu, na ɛnyɛ ne mfe a wadi nko.—Kenkan Dwom 111:10.\n13. Dɛn na mmabun betumi ayɛ de akyerɛ sɛ wɔahu nyansa a ɛde wɔn bɛkɔ nkwagye mu?\n13 Mmabun a wɔn ho akokwaw sɛnea ɛsɛ wɔ Yehowa som mu no, wɔmma wɔn akɔnnɔ anaa atipɛnfo nhyɛso ‘nwosow wɔn biribiri te sɛ asorɔkye mfa wɔn nni akɔneaba.’ (Efe. 4:14) Mmom, wɔrebɔ mmɔden sɛ ‘wɔbɛtete wɔn adwene ama atumi ahu papa ne bɔne mu nsonsonoe.’ (Heb. 5:14) Sɛ wɔn awofo anaa ɔpanyin foforo biara nni hɔ mpo a, wosisi gyinae pa; wei kyerɛ sɛ wɔn ho rekokwaw. (Filip. 2:12) Ehia sɛ obi nya nyansa a ɛte saa na ama wanya nkwagye. (Kenkan Mmebusɛm 24:14.) Dɛn na wobɛyɛ de aboa wo mma ama wɔanya saa nyansa no bi? Nea edi kan, Bible mu nnyinasosɛm a wode bɔ wo bra no, hwɛ sɛ wobɛma wo mma ahu no pefee. Fa wo kasa ne wo nneyɛe so ma wonhu sɛ wugye nnyinasosɛm a ɛwɔ Onyankopɔn Asɛm mu no tom, na ɛno na wode bɔ wo bra.—Rom. 2:21-23.\nAdɛn nti na ehia sɛ wokɔ so kyerɛkyerɛ wo ba? (Hwɛ nkyekyɛm 14-18)\n14, 15. (a) Sɛ ɔbabun bi pɛ sɛ ɔbɔ asu a, nsɛm a ɛho hia bɛn na ɛsɛ sɛ osusuw ho? (b) Sɛ wo mma di Onyankopɔn mmara so a wobenya nhyira. Wobɛyɛ dɛn aboa wɔn ama wɔadwinnwen ho?\n14 Nanso, ɛnyɛ nea ehia ara ne sɛ wobɛka akyerɛ wo mma sɛ, wei yɛ papa, wei yɛ bɔne. Ɛbɛyɛ papa nso sɛ wobɛboa wɔn ama wɔasusuw nsɛmmisa te sɛ nea edidi so yi ho: ‘Adɛn nti na Bible bara nneɛma bi a etumi kanyan yɛn akɔnnɔ? Dɛn na ɛma migye di sɛ, sɛ mede Bible nnyinasosɛm bɔ me bra bere nyinaa a, ebesi me yiye?’—Yes. 48:17, 18.\n15 Sɛ wo ba pɛ sɛ ɔbɔ asu a, boa no ma onhu sɛ biribi foforo wɔ hɔ a ɛsɛ sɛ osusuw ho. Ɛsɛ sɛ ohu sɛ onya bɛyɛ Kristoni a, asɛyɛde bɛba abɛda no so. Bisa no sɛ, ɔte nka sɛn wɔ saa asɛyɛde no ho? Mfaso bɛn na obenya? Nneɛma bɛn na ɔde bɛbɔ afɔre? Adɛn nti na mfaso a obenya no dɔɔso sen nneɛma a ɔde bɛbɔ afɔre no koraa? (Mar. 10:29, 30) Wei nyinaa yɛ nneɛma bi a wubetumi ahu wɔ w’asubɔ akyi. Enti ansa na wobɛbɔ asu no, ɛho hia paa sɛ wususuw saa nsɛm yi ho yiye efisɛ asubɔ yɛ aniberesɛm. Awofo betumi aboa wɔn mma ama wɔadwinnwen ho paa ahu sɛ, sɛ obi yɛ osetie a, onya nhyira, sɛ ɔyɛ asoɔden nso a, ɛde nsunsuanso bɔne ba. Sɛ mmofra no hu wei a, ebetumi ayɛ mmerɛw ama wɔn sɛ wɔn ankasa begye nea wɔresua no adi. Wobehu sɛ, sɛ wɔde Bible nnyinasosɛm yɛ adwuma bere nyinaa a, ɛbɛboa wɔn.—Deut. 30:19, 20.\nBERE A ƆBABUN A WABƆ ASU GYIDI REYƐ MMERƐW\n16. Sɛ abofra a wabɔ asu gyidi reyɛ mmerɛw a, dɛn na ɛsɛ sɛ awofo yɛ?\n16 Sɛ wo babarima anaa wo babea bɔ asu na akyiri yi n’adwene nsi no pi wɔ nokware no ho nso ɛ? Dɛn na wobɛyɛ? Nhwɛso bi ni. Nneɛma a ɛwɔ wiase betumi atwetwe ɔbabun bi a wabɔ asu, anaa ebia n’adwene befi ase ayɛ no sɛ mfaso biara nni so sɛ ɔde Bible nnyinasosɛm bɛbɔ ne bra. (Dw. 73:1-3, 12, 13) Sɛ wowɔ mma a, hu sɛ ɔkwan a wobɛfa so adi saa ɔhaw a wo babarima anaa wo babea rehyia ho dwuma no, ɛno na ɛbɛkyerɛ sɛ wo ba no ne wo bɛkɔ so asom Yehowa anaasɛ ɔbɛtwe ne ho. Sɛ wo ba no da so yɛ abofra kumaa oo, seesei ɔyɛ ɔbabun oo, fa yɛ wo botae sɛ wo ne no renham wɔ saa asɛm yi ho. Mmom, ma onhu sɛ wodɔ no, na wopɛ sɛ woboa no ma esi no yiye.\n17, 18. Sɛ ɔbabun bi gyidi rehinhim a, mmoa bɛn na n’awofo betumi de ama no?\n17 Nokwasɛm ne sɛ, sɛ ɔbabun bi bɔ asu a, na ɛkyerɛ sɛ ofi ne komam ahyira ne ho so ama Yehowa. Sɛ obi hyira ne ho so saa a, ɛkyerɛ sɛ wahyɛ Onyankopɔn bɔ sɛ ɔbɛdɔ no na ɔde n’apɛde bedi kan wɔ biribiara mu. (Kenkan Marko 12:30.) Sɛ obi hyɛ bɔ saa a, Yehowa fa no aniberesɛm paa; saa ara na ɛsɛ sɛ obiara a wahyɛ saa bɔ no nso fa no aniberesɛm. (Ɔsɛnk. 5:4, 5) Ehia sɛ awofo hwehwɛ bere a ɛfata na wɔtɔ wɔn bo ase ne wɔn ba no bɔ wei ho nkɔmmɔ. Nanso, ansa na mobɛyɛ saa no, munsua nneɛma a Yehowa ahyehyɛde no ayɛ ama awofo no. Moyɛ saa a, ɛbɛboa ma moato nhyɛase pa, kyerɛ sɛ, mobɛma mo ba no ahu sɛ, sɛ obi hyira ne ho so ma Yehowa na ɔbɔ asu bɛyɛ Kristoni a, ɛyɛ aniberesɛm nanso nhyira wom.\n18 Sɛ wohwɛ Questions Young People Ask—Answers That Work, Po 1 no akyi a, wubehu nkekaho bi wɔ hɔ a wɔato din “Questions Parents Ask” (Nsɛm a Awofo Bisa). Wubenya afotu pa wɔ hɔ a ɛbɛboa wo. Ɛka sɛ: “Mpere wo ho nka sɛ wo ba no mpɛ nokware no bio. Mpɛn pii no, wobɛhwɛ no na ɔhaw foforo bi hyɛ hɔ.” Ebetumi aba sɛ n’atipɛnfo rehyɛ ne so. Ebi nso a na wayɛ ankonam anaa ɔte nka sɛ mmabun foforo a wɔyɛ Kristofo rebɔ wɔn ho mmɔden wɔ Yehowa som mu sen no. Nkekaho no san ka sɛ, “Sɛ yɛbɛka paa a, nsɛm a ɛte saa no, ɛnkyerɛ sɛ wo ba no nnye ɔsom a wowom no nkyerɛkyerɛ ntom. Mmom, mpɛn pii no, ɛyɛ a na efi nneɛma bi a ɛma Yehowa som yɛ den ma wo ba no.” Afei, nyansahyɛ bi wɔ nkekaho no mu a ɛkyerɛ sɛnea papa anaa maame betumi aboa ne ba a ne gyidi reyɛ mmerɛw.\n19. Dɛn na awofo betumi ayɛ de aboa wɔn mma ama ‘wɔahu nyansa akɔ nkwagye mu’?\n19 Sɛ wowɔ mma a, asɛyɛde kɛse da wo so sɛ wobɛtete wɔn “Yehowa nteɛso ne nyansakyerɛ mu.” Wei yɛ hokwan kɛse. (Efe. 6:4) Sɛnea yɛahu no, sɛ worekyerɛkyerɛ wo mma a, ɛnyɛ nea Bible ka kɛkɛ na wobɛka akyerɛ wɔn, na mmom wobɛboa wɔn ama wɔagye nea wɔresua no adi. Anokwa, ehia sɛ wɔn gyidi yɛ den na aka wɔn koma ma wɔahyira wɔn ho so ama Yehowa na wɔafi wɔn koma nyinaa mu asom no. Worebɔ mmɔden sɛ wobɛboa wo mma ama ‘wɔahu nyansa akɔ nkwagye mu,’ enti ma Yehowa Asɛm, ne ne honhom mmoa wo.\n^ nky. 9 Wɔayɛ nneɛma a ɛma yetumi de “Dɛn na Bible Kyerɛkyerɛ Ankasa?” nhoma no sua ade yiye paa. Ɛboa mpanyin ne mmofra nyinaa ma wɔte nokware a ɛwɔ Bible mu no ase, na ɛma wotumi kyerɛkyerɛ mu kyerɛ afoforo. Ɛwɔ kasa pii mu wɔ jw.org. Hwɛ BIBLE NKYERƐKYERƐ > NNEƐMA A YƐDE SUA BIBLE afã hɔ wɔ Borɔfo kasa mu.


Mateo 20 | Intanɛt So Bible| Wiase Foforɔ Nkyerɛaseɛ\nMateo Asɛmpa No 20:1-34\nBobefuw mu adwumayɛfo gye akatua pɛ (1-16)\nYesu kaa ne wu ho asɛm bio (17-19)\nWɔkɔsrɛe sɛ wɔmma ebinom dibea wɔ Ahenni no mu (20-28)\nYesu yɛ agyede ma nnipa bebree (28)\nYesu saa anifuraefo baanu yare (29-34)\n20 “Na ɔsoro Ahenni te sɛ ofiwura bi a opuee anɔpatutuutu sɛ ɔrekɔbɔ nkurɔfo paa ama wɔakɔ ne bobefuw* mu.+ 2 Ɔne adwumayɛfo no kae ma wɔpenee so sɛ ɔbɛma wɔn denare* baako da koro; ɛnna ɔde wɔn kɔɔ ne bobefuw no mu. 3 Bɛyɛ dɔn a ɛto so abiɛsa* nso, opuei, na ohui sɛ ebinom gyinagyina gua so a wɔnyɛ hwee. 4 Ɔka kyerɛɛ wɔn sɛ, ‘Mo nso monkɔ bobefuw no mu, na mɛma mo akatua a ɛfata.’ 5 Enti wɔkɔe. Na ɔsan puei bɛyɛ dɔn a ɛto so asia* ne akron* kɔyɛɛ saa ara. 6 Afei bɛyɛ dɔn a ɛto so 11* no, opuei, na ohui sɛ ebinom gyinagyina hɔ. Na obisaa wɔn sɛ, ‘Adɛn nti na mugyinagyina ha da mu nyinaa a monyɛ hwee?’ 7 Wɔka kyerɛɛ no sɛ, ‘Obiara mmɔɔ yɛn paa ntia.’ Ɛnna ɔka kyerɛɛ wɔn sɛ, ‘Mo nso monkɔ bobefuw no mu.’ 8 “Eduu anwummere no, bobefuw wura no ka kyerɛɛ nea ɔhwɛ n’adwuma so no sɛ, ‘Frɛ adwumayɛfo no na fa wɔn akatua ma wɔn.+ Hyɛ ase fi nea otwa to no so kosi nea odi kan no so.’ 9 Wɔn a wɔfaa wɔn dɔn a ɛto so 11 no bae, na wɔn mu biara nyaa denare* baako. 10 Enti, bere a adwumayɛfo a wodii kan faa wɔn no bae no, na wosusuw sɛ wobenya pii asen saa; nanso denare* baako akatua no ara na wɔn nso nyae. 11 Wɔn nsa kae no, wofii ase nwiinwii tiaa ofiwura no, 12 na wɔkae sɛ, ‘Eyinom a wɔbaa akyiri yi yɛɛ adwuma dɔnhwerew baako pɛ; nanso yɛn a yɛyɛɛ adwumaden da mu nyinaa maa owia hyee yɛn no, woama yɛne wɔn anya pɛ!’ 13 Na ɔka kyerɛɛ wɔn mu baako sɛ, ‘Damfo, menyɛɛ wo bɔne. Ɛnyɛ denare* baako na me ne wo kaa ho asɛm?+ 14 Gye wo de na kɔ. Nea mede maa wo no, ɛno ara bi na mepɛ sɛ mede ma nea otwa to no. 15 Minni hokwan sɛ mede me ara me nneɛma yɛ nea mepɛ? Anaasɛ papa a mereyɛ* no yɛ wo yaw?’*+ 16 Saa ara na wɔn a wɔaka akyi bedi kan, na adikanfo aka akyi.”+ 17 Afei bere a wɔnam kwan so reforo akɔ Yerusalem no, Yesu de asuafo 12 no kɔɔ nkyɛn, na ɔka kyerɛɛ wɔn sɛ:+ 18 “Hwɛ! Yɛreforo akɔ Yerusalem, na wobeyi onipa Ba no ama asɔfo mpanyin ne akyerɛwfo no, na wobebu no fɔ akum no.+ 19 Na wobeyi no ama amanaman mufo ama wɔadi ne ho agoru. Afei wɔbɛbɔ no mmaa, na wɔabɔ no asɛndua mu;+ na da a ɛto so abiɛsa no, wobenyan no.”+ 20 Ɛnna Sebedeo+ mma no maame ne ne mma no baa ne nkyɛn, na ɔkotow no srɛɛ no biribi.+ 21 Yesu bisaa no sɛ: “Dɛn na wopɛ?” Ɔbea no ka kyerɛɛ no sɛ: “Ka ma me mma baanu yi mu baako ntena wo nifa, na ɔbaako nso ntena wo benkum wɔ w’Ahenni mu.”+ 22 Yesu buae sɛ: “Munnim nea morebisa. Mubetumi anom kuruwa* a merebɛnom no?”+ Wɔka kyerɛɛ no sɛ: “Yebetumi.” 23 Ɔka kyerɛɛ wɔn sɛ: “Me kuruwa* no de, mobɛnom,+ nanso me nifa ne me benkum so tena de, ɛnyɛ me dea sɛ mede bɛma, na mmom ɛyɛ wɔn a m’Agya asiesie ama wɔn no dea.”+ 24 Bere a edu a aka no tee no, wɔn bo fuw anuanom baanu no.+ 25 Ɛnna Yesu frɛɛ wɔn baa ne nkyɛn kae sɛ: “Munim sɛ amanaman no ahemfo di wɔn nkurɔfo so sɛ awuranom, na atitiriw no de wɔn tumi hyɛ wɔn so.+ 26 Nanso mo de, ɛnsɛ sɛ ɛba saa wɔ mo mu;+ mmom obiara a ɔpɛ sɛ ɔyɛ kɛse wɔ mo mu no, ɔnyɛ mo somfo,+ 27 na obiara a ɔpɛ sɛ odi kan wɔ mo mu no, ɔnyɛ mo akoa.+ 28 Saa ara na onipa Ba no yɛe; wamma sɛ wɔnsom no, na mmom ɔbɛsomee,+ na ɔde ne nkwa* ayɛ agyede de agye nnipa bebree.”+ 29 Bere a wɔrefi Yeriko no, nnipadɔm pii dii n’akyi. 30 Na hwɛ! anifuraefo baanu bi a wɔtete kwankyɛn tee sɛ Yesu retwam, na wɔteɛteɛɛm sɛ: “Awurade, Dawid Ba, hu yɛn mmɔbɔ!”+ 31 Ɛnna nnipadɔm no teɛteɛɛ wɔn sɛ wɔnyɛ dinn; nanso afei koraa na wɔteɛteɛɛm kɛse sɛ: “Awurade, Dawid Ba, hu yɛn mmɔbɔ!” 32 Enti Yesu gyinae, na ɔfrɛɛ wɔn kae sɛ: “Dɛn na mopɛ sɛ meyɛ ma mo?” 33 Wɔka kyerɛɛ no sɛ: “Awurade, ma yɛn ani mmue.” 34 Ɛyɛɛ Yesu mmɔbɔ, enti ɔde ne nsa kaa wɔn ani.+ Na ntɛm ara wohuu ade, na wodii n’akyi.\n^ Kyerɛ sɛ, bɛyɛ anwummere nnɔn 5.\n^ Hwɛ Nkh. B14\n^ Anaa “me yam a eye.”\n^ Nt., “ama w’ani di bɔne akyi?”\n^ Kuruwa no gyina hɔ ma Onyankopɔn apɛde. Ɛne sɛ, ɔbɛma kwan ama wɔabɔ Yesu sobo sɛ waka abususɛm na wɔakum no.


2 “‘Sɛ ɔkra bi pɛ sɛ ɔde aduan bɔ afɔre+ ma Yehowa a, ɔmfa esiam muhumuhu mmɔ afɔre no;+ onhwie ngo ngu so na ɔmfa ɛhyɛ nka ho. 2 Na ɔmfa mmrɛ Aaron mma asɔfo no, na ɔsɔfo no nsaw esiam ne ngo no ne nsa mã, ne ɛhyɛ no nyinaa, na ɔnhyew wɔ afɔremuka no so sɛ nkae ade,+ afɔre huamhuam a wɔde ogya hyew ma Yehowa. 3 Na aduan afɔre a ɛbɛka no yɛ Aaron ne ne mma no dea;+ ɛyɛ akronkronne mu ade kronkron+ a efi ogya afɔre a wɔbɔ ma Yehowa no mu. 4 “‘Sɛ wopɛ sɛ wotõ aduan wɔ fononoo mu de bɛbɔ afɔre a, fa ngo fɔtɔw esiam muhumuhu yɛ paanoo a mmɔkaw nnim a ɛte sɛ kawa.+ Sɛ ɛnte saa nso a, yɛ paanoo ntraantraa a mmɔkaw nnim+ na fa ngo sra ho.+ 5 “‘Sɛ wopɛ sɛ wotõ aduan wɔ apampaa+ so de bɔ afɔre a, fa esiam muhumuhu a wɔde ngo afɔtɔw a mmɔkaw nnim yɛ. 6 Bubu mu asinasin na hwie ngo gu so.+ Ɛyɛ aduan afɔre. 7 “‘Na sɛ wopɛ sɛ wokyew aduan wɔ ɛsɛn mu de bɛbɔ afɔre a, fa esiam muhumuhu ne ngo yɛ. 8 Fa aduan afɔre a wɔde eyinom ayɛ no bra Yehowa anim, na ɛsɛ sɛ wɔde ma ɔsɔfo no na ɔde ba afɔremuka no ho. 9 Na ɔsɔfo no nyi aduan afɔre no bi mfa nyɛ nkae ade,+ na ɔnhyew wɔ afɔremuka no so sɛ afɔre huamhuam a wɔde ogya hyew ma Yehowa.+ 10 Na aduan afɔre a ɛbɛka no yɛ Aaron ne ne mma dea; ɛyɛ akronkronne mu ade kronkron a efi ogya afɔre a wɔbɔ ma Yehowa no mu.+ 11 “‘Mommfa aduan a mmɔkaw wom+ biara mmmɔ afɔre mmma Yehowa, na monnhyew mmɔre a akaw anaa ɛwo biara sɛ ogya afɔre mmma Yehowa. 12 “‘Mubetumi de abrɛ Yehowa sɛ aba a edi kan,+ nanso mommfa mmma afɔremuka no so sɛ afɔre a ɛyɛ huam. 13 “‘Sɛ worebɔ aduan afɔre biara a, hyɛ no nkyene.+ Nkyene na ɛkae wo Onyankopɔn apam,+ na mma bi mmpa w’aduan afɔre mu. Fa nkyene ka w’afɔre nyinaa ho. 14 “‘Na sɛ wopɛ sɛ wode aba a edi kan brɛ Yehowa sɛ aduan afɔre a, fa aburow momono a wɔde ogya atõtõ na wɔasiw bra sɛ w’aba a edi kan mu aduan afɔre.+ 15 Fa ngo gu so na fa ɛhyɛ ka ho. Ɛyɛ aduan afɔre.+ 16 Na ɔsɔfo no nhyew aburow a wɔasiw ne ngo no bi ne ɛhyɛ no nyinaa sɛ nkae ade,+ sɛ ogya afɔre mma Yehowa.


KENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Lingala Lithuanian Luganda Luo Macedonian Malagasy Maltese Maya Moore Myanmar Nepali Ngabere Norwegian Nyaneka Nzema Ossetian Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Rarotongan Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Tswana Turkish Twi Ukrainian Umbundu Uzbek Vietnamese Xhosa Yoruba Zande Zulu\nNkwa Paanoo No—Woaka Ahwɛ?\nNKURƆFO bi kɔɔ Betlehem sɛ wɔrekɔhwehwɛ mmeae a wɔaka ho asɛm wɔ Bible mu no. Wokyinkyinii ara no, wɔtee nka sɛ afei de wɔabrɛ na ɔkɔm nso de wɔn. Enti na wɔrepɛ ɛhɔ biribi adi. Wɔn mu biako huu adidibea bi, na bere a wɔkɔɔ hɔ no, na wɔtɔn falafel. Falafel, wɔde adua a wɔayam, tomantosi, gyeene, ne ɛho nkekaho na ɛyɛ, na wɔde hyɛ paanoo bi a wɔfrɛ no pita bread mu. Bere a wodii aduan dɛdɛ yi wiei no, wonyaa ahoɔden foforo de toaa wɔn akwantu no so.\nAkwantufo no kɔɔ mmeae pii, nanso na wonnim sɛ paanoo a wodii no nko ara mpo kyɛn biribiara a wohuu wɔ Betlehem saa da no. Edin Betlehem no kyerɛ “Paanoo Fie.” Enti wofii ase too paanoo wɔ hɔ nyɛ nnɛ. (Rut 1:22; 2:14) Paanoo a akwantufo no dii no yɛ tete aduan a agye din paa wɔ Betlehem nnɛ.\nBetlehem nkyɛn baabi nso, bɛyɛ mfe mpem nnan ni, Abraham yere Sara too “paanoo” maa ahɔho mmiɛnsa bi a wonyae. (Genesis 18:6) “Esiam” a Sara de too paanoo no, ɛbɛyɛ sɛ wɔde atoko anaa awi a wɔfrɛ no emmer na ɛyɛe. Ná ɛsɛ sɛ Sara to paanoo no ntɛm, enti ebia ɔtoo wɔ abo hyehyeehye so.—1 Ahene 19:6.\nSaa asɛm yi kyerɛ sɛ Abraham ne n’abusua ankasa na na wɔyɛ wɔn paanoo. Ná Abraham ne n’abusuafo nte wɔn kurom Ur bio. Mmom na wodi atutena, enti yetumi hu sɛ na Sara ne ne nkoa nni fononoo a ɛwɔ Ur no bi na wɔde ato paanoo. Esiam no nso, na Sara ankasa na ɔyam awi anaa atoko de yɛ, na na ne yɛ nna fam. Ná wɔyam no ɔbo so; ɛtɔ da bi mpo a, na wosiw no waduru mu.\nMfe ahanan akyi no, Mose Mmara no kaa sɛ, obi ntumi nnnye owiyammo anaa ɔbo a wɔyam so ade sɛ awowa, efisɛ “ɛyɛ ɔkra na wagye no.” (Deuteronomium 24:6) Onyankopɔn ani so no, na ɔbo a wɔyam so ade no yɛ biribi a ehia paa; enni fie a, abusua no bebua ada.—Hwɛ adaka “ Sɛnea na Tetefo Yam Awi De To Paanoo.”\nPAANOO A ƐWOWAW ƆDESANI KOMA\nBible ka paanoo ho asɛm mpɛn pii. Wɔn a wɔkyerɛw Bible no, na wɔtaa de paanoo gyina hɔ ma aduan. Yesu ma ɛdaa adi sɛ, sɛ obi som Onyankopɔn a, obetumi de ahotoso abɔ mpae sɛ: “Ma yɛn nnɛ aduan wɔ da yi mu.” (Mateo 6:11) Ɛha no, Hela asɛmfua a ɛkyerɛ “paanoo” na wɔkyerɛɛ ase “aduan.” Yesu asɛm yi kyerɛ sɛ yebetumi anya Onyankopɔn mu ahotoso sɛ ɔremma yɛn ano aduan mmɔ yɛn da.—Dwom 37:25.\nNanso biribi wɔ hɔ a ɛho hia sen paanoo anaa aduan. Yesu kaa sɛ: “Ɛnyɛ paanoo nkutoo so na onipa nam bɛtena ase, na mmom asɛm biara a efi Yehowa anom nso.” (Mateo 4:4) Asɛm a Yesu kae yi, na ɔretwe adwene asi Israelfo abakɔsɛm so. Saa bere no, sɛ Israelfo nsa bɛkɔ wɔn ano a, na egyina Onyankopɔn so. Ná wofii Egypt nkyɛe. Ná wɔadi bɛyɛ bosome wɔ Sinai sare so ma wɔn aduan resa. Enti, na wosuro sɛ anhwɛ a ɔkɔm bekunkum wɔn wɔ sare no so. Ɛno ma wonwiinwii sɛ bere a wɔwɔ Egypt no, na wonya paanoo ne aduan papa di, nanso afei de abɔ wɔn.—Exodus 16:1-3.\nPaanoo a wɔto wɔ Egypt no, ɛbɛyɛ sɛ na ɛyɛ dɛ paa. Mose bere so no, na paanootofo a wɔwɔ Egypt no to paanoo ne keeki ahorow ahorow. Ɛnyɛ sɛ na Yehowa pɛ sɛ ne nkurɔfo di paanoo kɔm wɔ sare no so. Ɔhyɛɛ wɔn bɔ sɛ: “Mɛma aduan atɔ afi soro ama mo.” Ampa-ne-ampa ara, ade bɛkye anɔpa biara no, na paanoo yi atɔ afi soro agu hɔ “nketenkete” te sɛ obosu anaa asukɔtweaa. Da a edi kan a Israelfo hui no, wobisaa sɛ: “Dɛn ni?” Mose ka kyerɛɛ wɔn sɛ ɛyɛ “aduan” anaa paanoo a “Yehowa de ama mo sɛ munni.” Wɔfrɛɛ no mana, * na wodii saa aduan yi toaa so mfe 40.—Exodus 16:4, 13-15, 31.\nMfiase no, ɛbɛyɛ sɛ Israelfo no ani gyee mana a Yehowa nam anwonwakwan so de maa wɔn no ho paa. Mana no, na ne dɛ te sɛ “tetare a ɛwo wom,” na obiara nyaa nea ɛbɛso no. (Exodus 16:18) Nanso, ɛyɛɛ kakra no, wɔn kɔn dɔɔ aduan ahorow ahorow a na wodi wɔ Egypt no. Wɔkasakasae sɛ: “Baabiara a wobɛfa biara mana yi ara na wuhu.” (Numeri 11:6) Akyiri yi mpo de, wɔn bo fui ara ma wɔkaa sɛ: “Aduan hunu yi afono yɛn kra.” (Numeri 21:5) “Ɔsoro aduan” anaa paanoo no, afei de na abɛdan aduan hunu ne abofonode ama wɔn.—Dwom 105:40.\nNKWA PAANOO NO\nNneɛma bi wɔ hɔ a, anhwɛ a woremmu; ebi ne paanoo. Nanso Bible ka paanoo soronko bi ho asɛm, na ɛno de, ɛnsɛ sɛ yedi ho agoru koraa. Yesu de saa paanoo no totoo mana a bonniayɛ nti, Israelfo poe no ho. Ɛyɛ paanoo a ɛbɛma yɛanya nhyira daa.\nYesu ka kyerɛɛ n’atiefo sɛ: “Mene nkwa paanoo no. Mo agyanom dii mana wɔ sare so nanso wowuwui. Eyi ne paanoo a esian fi soro no, sɛ obiara nni bi na wanwu. Mene paanoo a ɛte ase a esian fii soro bae no; sɛ obi di paanoo yi bi a, ɔbɛtena ase daa; na nokwarem no, paanoo a mede bɛma no ne me honam esiane wiase nkwa nti.”—Yohane 6:48-51.\nWɔn a wotiee Yesu asɛm no, wɔn mu pii ante “paanoo” ne “honam” a ɔde kaa n’asɛm no ase. Nanso, ntotoho a Yesu yɛe no, na ɛfata n’asɛm no paa. Ná Yudafo no di paanoo daa sɛnea Israelfo nso dii mana wɔ sare so mfe 40 no. Ɛwom, na mana fi Onyankopɔn hɔ, nanso amma wɔn a wodii no daa nkwa. Yesu de, afɔre a ɔbɔe no nti, sɛ obi kyerɛ ne mu gyidi a, obenya daa nkwa. Eyi kyerɛ sɛ Yesu ne “nkwa paanoo no” ampa.\nSɛ ɔkɔm de wo a, ebia wobɛpɛ paanoo bi de akum wo kɔm. Ebi mpo a, woda Onyankopɔn ase sɛ daa ɔma wo “paanoo” di. (Mateo 6:11, The New English Bible) Sɛ yenya aduan a ɛyɛ dɛ di a, yɛn ani sɔ, nanso momma yɛnkae bere nyinaa sɛ “nkwa paanoo” Yesu Kristo de, ɛnsɛ sɛ yesi no fam koraa.\nDɛn na yɛbɛyɛ de akyerɛ sɛ yɛnte sɛ Israelfo bonniayɛfo a na Mose ne wɔn nam no, na mmom yɛwɔ anisɔ ma “nkwa paanoo” no? Yesu kaa sɛ: “Sɛ modɔ me a, mubedi m’ahyɛde so.” (Yohane 14:15) Sɛ yedi Yesu ahyɛde so a, yebenya hokwan adi paanoo papa ama yɛn ani agye na yɛatena ase daa.—Deuteronomium 12:7.\n^ nky. 10 Ɛbɛyɛ sɛ “mana” fi Hebri asɛmfua “man hu’?” mu. Nea ɛkyerɛ ne, “dɛn ni?”\nSɛnea na Tetefo Yam Awi De To Paanoo\nAwi no a wɔyam. Ade biako a na mmea taa yɛ no anɔpatutuutu ne esiam. (Mmebusɛm 31:15; Mateo 24:41) Tete agyanom te sɛ Abraham bere so no, awi a na nkurɔfo taa dua ne nea wɔfrɛ no emmer. Ɛyɛ awi bi a ne porow yɛ den yiye, enti na ehia sɛ wosiw no waduru mu anaa wɔyam no owiyammo anaa ɔbo so. Ná wodi kan fɔw awi no hata, na wowie a na wɔasiw ahuhuw so ama ntɛtɛwa no afi mu ansa na wɔayam.\nAnsa na wobenya esiam a ɛbɛso abusua no, na wɔabrɛ mu paa. Enti tete no, wonam kurow mu a “owiyammo nnyigyei” de, na ɛnyɛ nã. (Yeremia 25:10) Eduu baabi no, wobenyaa owiyammo akɛse a wɔde afurum twe. Ná nkurɔfo de awi kɔ hɔ kɔyam. Enti afei de na mmea no ankasa nyɛ esiam no ho adwuma wɔ fie bio.—Mateo 18:6.\nPaanoo no to. Mmea no wie esiam no yɛ a, paanoo no to na edi hɔ. Wɔfɔtɔw esiam no bɔ, na wowie a wɔato. (Genesis 18:6) Ebinom too wɔn paanoo wɔ abo hyehyeehye so; ebinom nso toe wɔ fononoo nketewa mu. (Leviticus 2:4; Yesaia 44:15) Adehye bi te sɛ Egypt ahemfo de, na wɔwɔ paanootofo a wɔhyɛ da to paanoo ma wɔn, nanso akyiri yi, na te-man-mufo nyinaa tumi tɔ paanoo di. (Genesis 40:17; 1 Samuel 8:13) Yeremia bere so no, na baabi wɔ Yerusalem a wɔfrɛ hɔ “paanootofo borɔn.” Nehemia bere so nso, na abantenten bi wɔ hɔ a wɔfrɛ no “Fononoo Abantenten.”—Yeremia 37:21; Nehemia 12:38.


詩篇 1 JCB - Nnwom 1 AKCB\nƆFA A EDI KAN\n1Nhyira ne onipa a\nontie amumɔyɛfo afotu\nna onni nnebɔneyɛfo nhwɛso akyi\nna ɔntena fɛwdifo tenabea.\n2Na mmom, Awurade mmara sɔ nʼani,\nna osusuw ho awia ne anadwo.\n3Ɔte sɛ dua a wɔatɛw wɔ asuten ho,\nna ɛsow nʼaba ne bere mu a\nnʼahaban no nguan da.\nNea ɔyɛ biara yɛ yiye.\n4Nanso nnebɔneyɛfo nte saa;\nwɔte sɛ ntɛtɛ a\nmframa bɔ gu.\n5Enti amumɔyɛfo rentumi nnyina atemmu no ano,\nna nnebɔneyɛfo nso rentena atreneefo asafo mu.\n6Efisɛ Awurade kyerɛ ɔtreneeni kwan\nnanso amumɔyɛfo kwan de, ɛbɛyera.\nAKCB : Nnwom 1


Sɛnea Wobɛka Nsã Ho Asɛm Akyerɛ Wo Mma | Mmoa a Wɔde Ma Abusua No\nKENKAN WƆ Afrikaans Albanian American Sign Language Amharic Arabic Arabic (Lebanon) Armenian Azerbaijani Bashkir Belize Kriol Bicol Bislama Boulou Bulgarian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Faroese Fijian Finnish Fon French Ga Georgian German Greek Gun Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Italian Sign Language Japanese Kabuverdianu Kannada Kikamba Kikaonde Kiluba Kimbundu Kinyarwanda Kirghiz Kirundi Korean Kwanyama Latvian Lingala Lithuanian Macedonian Malagasy Malay Malayalam Maltese Mam Mambwe-Lungu Maya Mongolian Moore Myanmar Ndebele (Zimbabwe) Nepali Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese Portuguese (Portugal) Punjabi Rarotongan Romanian Romany (Macedonia) Romany (Macedonia) Cyrillic Russian Russian Sign Language Sango Sepedi Serbian Serbian (Roman) Sesotho (South Africa) Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tatar Telugu Tetun Dili Thai Tigrinya Tiv Tojolabal Tsonga Tswana Turkish Twi Tzotzil Ukrainian Umbundu Urdu Uzbek Uzbek (Roman) Valencian Vietnamese Waray-Waray Welsh Yoruba Zulu\nSɛnea Wobɛka Nsã Ho Asɛm Akyerɛ Wo Mma\n“Bere a edi kan a yɛne yɛn babea kaa nsã ho asɛm no, na wadi mfe nsia. Bere a yehui sɛ sɛɛ na ɔwɔ ho nimdeɛ pii sen sɛnea na yesusuw no, ɛyɛɛ yɛn nwonwa.”—Alexander.\nNea Bible ka fa nsã ho\nƐho hia pa ara sɛ wo ne wo mma ka nsã ho asɛm. Ntwɛn mma wo ba no nnu ne mpanyin mfe so ansa. Ɔbarima bi ɔwɔ Russia a ne din de Khamit ka sɛ, “Me yam a anka yɛne yɛn babarima no kaa nsã ho asɛm wɔ ne mmofraase. M’ani baa me ho so no, na aka akyi dodo. Sɛɛ me ba no fii ase nom nsã no, na wadi mfe 13.”\nAdɛn nti na ɛsɛ sɛ wofa no ahiasɛm?\nMfɛfo sukuufo, nsɛm ho dawurubɔfo ne TV betumi ama wo ba anya nsã ho adwene a ɛmfata.\nU.S. Asoɛe Ahorow a Ɛhwɛ Siw Nyarewa Ano no bɔ amanneɛ sɛ, nsã a nkurɔfo nom wɔ United States nyinaa no, emu ɔha mu nkyem 11 de, mmofra na ɛnom.\nƐnyɛ nwonwa sɛ apɔwmuden ho animdefo kamfo kyerɛ awofo sɛ, ɛsɛ sɛ wɔkyerɛkyerɛ wɔn mma ma wohu ɔhaw a asanom de ba fi wɔn mmofraase pɛɛ. Wobɛyɛ dɛn ayɛ saa?\nSusuw nsɛm a wo mma bebisa wo no ho. Mmofra nkumaa pɛ mfeefeemu. Wɔn a wɔn ani afi kakra no mpo de, yɛnka. Enti ɛho hia sɛ wusiesie wo ho yiye na woatumi de mmuae a ɛfata ama wɔn. Sɛ nhwɛso no:\nSɛ wo ba pɛ sɛ ohu sɛnea nsã dɛ te a, wubetumi aka sɛ bobesa te sɛ nnuaba mu nsu a emu kaw. Bia de, ebetumi ayɛ nwen pa ara.\nSɛ wo ba pɛ sɛ ɔka nsã hwɛ a, wubetumi aka sɛ nsã nye mma mmofra. Ma onhu sɛ: Nsã tumi ma obi koma tɔ ne yam, nanso sɛ ɔnom no pii a, ebetumi ama n’ani so akyin no, wayɛ nea ɛmfata anaa waka nsɛm bi a akyiri yi obenu ne ho.—Mmebusɛm 23:29-35.\nSua ho ade. Bible ka sɛ: “Onitefo yɛ n’ade nimdeɛ mu.” (Mmebusɛm 13:16) Bɔ mmɔden sɛ wubehu ɔhaw a asanom de ba ne mmara a wɔahyehyɛ afa asanom ho wɔ ɔman no mu. Wutumi hu weinom a, ɛbɛboa wo ama woaboa wo ba no.\nNtwɛn mma wo ba no mmebisa wo ansa. Agya bi a ɔwɔ Britain a ne din de Mark ka sɛ, “Sɛ wo ne wo mma nkumaa reka asanom ho asɛm a, wɔn adwene betumi atu afra. Mibisaa me babarima a wadi mfe nwɔtwe sɛ, ɔhwɛ a ɛyɛ papa sɛ yɛnom nsã anaa ɛnyɛ papa? Esiane sɛ mankyere no antena ase sɛ merebisabisa no nsɛm nti, ofii ne koma mu kasae a wamfa biribiara ansie me.”\nSɛ wotaa ne wo ba ka nsã ho asɛm a, ɛbɛboa no pa ara. Hwɛ mfe a wo ba no adi ho na wo ne no nsusuw ɔhaw a asanom betumi akɔfa aba ho. Ma onhu sɛ, sɛ ɔreka kar na ɔnom nsã a, obetumi anya akwanhyia na asanom nso betumi ama ɔde ne ho akɔhyɛ aguamammɔ mu.\nYɛ nhwɛso pa. Mmofra te sɛ foam a etumi nonom nsu. Mmofra taa suasua nkurɔfo a atwa wɔn ho ahyia. Nhwehwɛmu ma yehu sɛ awofo pa ara na mmofra taa suasua wɔn. Wei kyerɛ sɛ, sɛ wonom nsã de tew wo brɛ so anaa wode dwudwo wo ho a, wo ba no nso besusuw sɛ, sɛ adwinnwen hyɛ obi so a, ɛsɛ sɛ ɔnom nsã. Enti yɛ nhwɛso pa ma wo ba no. Bɔ mmɔden sɛ wobɛhwɛ yiye wɔ asanom ho.\nWo mma besua sɛnea woyɛ w’ade wɔ nsã ho\n“[Yehowa] de nsã ma ɔdesani ma ne koma ani gye.” (Dwom 104:14, 15) Nsã nyɛ bɔne; ɛyɛ akyɛde a efi Onyankopɔn hɔ.\n“Nsã yɛ ɔfɛwdifo, mmosã yɛ otutupɛfo; obiara a ɛde no yɛ akoa no nnim nyansa.” (Mmebusɛm 20:1) Ɛsɛ sɛ yɛhwɛ yiye wɔ nsã ho.\n“Asabofo . . . rennya Onyankopɔn ahenni no.” (1 Korintofo 6:10) Onyankopɔn nkasa ntia asanom, mmom asabow na ɔkasa tia.\nMmofra Ntetee Mmabun Ntetee Aware Ne Abusua\nShare Share Sɛnea Wobɛka Nsã Ho Asɛm Akyerɛ Wo Mma\nijwhf asɛm 4\nWobɛnom Nsa a Dwen Ho Yiye


Ɛsɛ sɛ Efiehwɛfoɔ Nokwafoɔ no Siesie ne Ho | Yesu Asetena\nƐSƐ SƐ EFIEHWƐFOƆ NOKWAFOƆ NO SIESIE NE HO\nYESU DE MPAAPAEMU NA ƐBAE\nAfei ara na na Yesu akyerɛkyerɛ mu sɛ “nnwankuo ketewa” bi na wɔbɛnya ɔsoro Ahenni no mu akɔ. (Luka 12:32) Nanso saa hokwan no nyɛ biribi a ɛsɛ sɛ obi di ho agorɔ koraa. Ɔtoaa so kyerɛɛ sɛ obi bɛnya Ahenni no a, gye sɛ ɔnya suban pa.\nƐno nti Yesu tuu n’asuafo no fo sɛ wɔnsiesie wɔn ho ntwɛn da a ɔbɛsan aba no. Ɔkaa sɛ: “Momfa adeɛ mmɔ mo asene na momma mo nkanea nnɛre, na monyɛ mo ho sɛ mmarima a wɔretwɛn wɔn wura sɛ ɔbɛfiri awaregyeɛ ase aba, na sɛ ɔbɛduru na ɔbom a, wɔabue no ntɛm ara. Anigyeɛ ne nkoa a wɔn wura no bɛba abɛhunu wɔn sɛ wɔrewɛn!”—Luka 12:35-37.\nAde a Yesu de maa mfatoho no, na asuafo no bɛte ase paa. Nkoa a ɔkaa wɔn ho asɛm no, na wɔasiesie wɔn ho retwɛn sɛ wɔn wura bɛba. Yesu kyerɛɛ mu sɛ: “Sɛ [owura no bɛduru] adesaeɛ [bɛyɛ anadwo nnɔnkron kɔsi dumienu], sɛ mpo dasuom [bɛyɛ anadwo dumienu kɔsi ahemadakye nnɔn mmiɛnsa], na ɔbɛhunu wɔn saa a, anigyeɛ ne wɔn!”—Luka 12:38.\nYesu asɛm no nyɛ afotuo a ɔde rekyerɛ nkurɔfo sɛ wɔnyɛ nkoa anaa adwumayɛfo papa. Nea ɛma yɛhu saa ne sɛ, ɔde ne ho baa mfatoho no mu. Ɔfrɛɛ ne ho onipa Ba, na ɔka kyerɛɛ asuafo no sɛ: “Mo nso monsiesie mo ho, ɛfiri sɛ dɔn a monsusu saa mu na onipa Ba no reba.” (Luka 12:40) Wei kyerɛ sɛ daakye Yesu bɛba, enti na ɔpɛ sɛ n’akyidifo nyinaa, ɛnkanka “nnwankuo ketewa” no, siesie wɔn ho twɛn.\nNá Petro pɛ sɛ ɔte Yesu asɛm no ase yie, enti ɔbisaa no sɛ: “Awurade, wode mfatoho yi rema yɛn anaa wɔn nyinaa nso?” Yesu amma Petro mmuaeɛ tee; mmom ɔmaa mfatoho sɛ: “Hwan koraa ne efiehwɛfoɔ nokwafoɔ no, ɔbadwemma a ne wura de no bɛsi n’asomfoɔ kuo so sɛ ɔmma wɔn aduane a wɔhia ɛberɛ a ɛsɛ mu? Anigyeɛ ne saa akoa no, sɛ ne wura bɛba abɛhu no sɛ ɔreyɛ saa! Nokorɛm mese mo sɛ, ɔde no bɛsi deɛ ɔwɔ nyinaa so.”—Luka 12:41-44.\nMfatoho a ɛdi kan a Yesu mae no, ɔkaa “owura” bi ho asɛm, na biribiara kyerɛ sɛ ɔgyina hɔ ma Yesu, onipa Ba no. Ɛnde ntease wom sɛ yɛbɛka sɛ “efiehwɛfoɔ nokwafoɔ” no gyina hɔ ma mmarima bi a wɔka “nnwankuo ketewa” no ho. Saa nnwankuo ketewa no na wɔbɛnya Ahenni no. (Luka 12:32) Ná Yesu repɛ akyerɛ sɛ ɔde “n’asomfoɔ kuo” bɛhyɛ nnwankuo ketewa yi nsa, na wɔama “wɔn aduane a wɔhia ɛberɛ a ɛsɛ mu.” Enti, na Petro ne asomafo a Yesu kyerɛkyerɛɛ wɔn na ɔmaa wɔn honhom fam aduane no nyinaa bɛtumi ahu sɛ daakye onipa Ba no bɛba. Saa bere no, wɔde bɛhyɛ ebinom nsa na wɔama Yesu akyidifo, kyerɛ sɛ, Owura no ‘asomfoɔ kuo’ no honhom fam aduane adi.\nYesu kaa asɛm foforo a ɛmaa n’asuafo no huu nea enti a ɛsɛ sɛ wɔsiesie wɔn ho twɛn, na wɔhwɛ wɔn ho yie. Nea ɛte ne sɛ, asuafo no anhwɛ yie a, wɔbɛtumi de nneɛma adi agorɔ, na ɛbɛwie ase mpo na wɔretentan wɔn ho. Yesu kaa sɛ: “Ɛkɔba sɛ akoa no ka no n’akoma mu sɛ, ‘Me wura akyɛre ba,’ na ɔfiri aseɛ boro nkoa ne mfenaa no, na ɔdidi nom nsã na ɔbo a, saa akoa no wura bɛba ɛda a ɔnhwɛ no kwan ne dɔn a ɔnnim mu na ɔbɛtwe n’aso dendeenden na wama no kyɛfa wɔ wɔn a wɔnnye nnie mu.”—Luka 12:45, 46.\nYesu kaa sɛ ɔba “bɛsɔɔ gya wɔ asase so.” Ná ɛyɛ nokware, efisɛ nsɛm a ɔkae no de akyinnyegye a ano yɛ den bae, na ɛyɛɛ te sɛ nea ɔde gya ato atoro nkyerɛkyerɛ ne atetesɛm mu. Wei kɔfaa mpaapaemu baa abusuafo mpo ntam maa ‘papa sɔre tiaa ne ba na ɔba sɔre tiaa ne papa, maame sɔre tiaa ne babaa na ɔbabaa sɔre tiaa ne maame, asebaa sɔre tiaa n’ase, na asew sɔre tiaa n’asebaa.’—Luka 12:49, 53.\nSaa nsɛm no, na ɛkɔ ma n’asuafo no paa. Ɔwiei ara na ɔbaa nnipakuw no so. Ná biribiara kyerɛ sɛ ɔno ne Mesia no, nanso wɔn mu dodow no ara annye antom, enti ɔka kyerɛɛ wɔn sɛ: “Sɛ mohunu sɛ mununkum apue atɔeɛ fam a, moka ntɛm ara sɛ, ‘Ahum reba,’ na ɛba saa. Na sɛ mohunu sɛ anafoɔ fam mframa rebɔ a, moka sɛ, ‘Ahuhuro bɛba,’ na ɛba mu. Nyaatwomfoɔ, monim sɛdeɛ wɔhwehwɛ asase ne ewiem sɛnkyerɛnne mu, na adɛn nti na monnim sɛdeɛ wɔhwehwɛ saa mmerɛ yi mu?” (Luka 12:54-56) Wɔn deɛ na wɔntee nea aba koraa.\nHwan ne “owura no”? “Efiehwɛfoɔ nokwafoɔ no” gyina hɔ ma hwannom?\nDɛn na ɛmaa asuafo no huu sɛ daakye nso efiehwɛfoɔ nokwafoɔ bi bɛba? Dwuma bɛn na efiehwɛfoɔ yi bɛba abɛdi?\nYesu kaa sɛ “monsiesie mo ho.” Adɛn nti na saa asɛm no ho hia?\nKristo mmae no atirimpɔw ne sɛn? Ɔkwan bɛn na Kristo bɛfa so aba bio, na dɛn na ɔbɛyɛ saa bere no?


Deuteronomio 31 APSD-CEB – 5 Mose 31 AKCB | Biblica\nDeuteronomio 31 APSD-CEB – 5 Mose 31 AKCB\nYosua Di Mose Ade\n1Bere a Mose kaa saa nsɛm yi kyerɛɛ Israelfo wiee no, 2ɔkaa bio se, “Mprempren madi mfe ɔha ne aduonu, nti merentumi nni mo anim bio. Awurade aka akyerɛ me sɛ merentwa Asubɔnten Yordan. 3Nanso Awurade, mo Nyankopɔn no, ankasa bedi mo anim atwa. Ɔbɛsɛe aman a wɔte hɔ na mobɛfa wɔn asase no. Yosua ne onipa foforo a obedi mo anim sɛnea Awurade hyɛɛ mo bɔ no. 4Awurade bɛsɛe aman aman a wɔte asase no so no sɛnea ɔsɛee Sihon ne Og a na wɔyɛ Amorifo ahemfo no. 5Awurade de nnipa a wɔte hɔ no bɛhyɛ mo nsa na ɛsɛ sɛ mo ne wɔn di no sɛnea mahyɛ mo no. 6Monyɛ den na mo bo nyɛ duru! Munnsuro wɔn! Awurade, mo Nyankopɔn no, bedi mo anim. Ɔrenni mo huammɔ na ɔrennyaw mo nso.”\n7Afei, Mose frɛɛ Yosua ka kyerɛɛ no wɔ Israelfo no nyinaa anim se, “Yɛ den na yɛ nnam, na wo na wode ɔman yi bɛkɔ asase a Awurade kaa wɔn agyanom ntam sɛ ɔde bɛma wɔn no so; na wo na wobɛkyɛ ama wɔn. 8Awurade na ɔredi wʼanim. Ɔbɛka wo ho; ɔrenni wo huammɔ na ɔrennyaw wo nti nsuro na mma wo koma ntu!”\nMmara No Kenkan\n9Afei, Mose kyerɛw mmara yi too hɔ; ɔde maa Lewifo asɔfo a wɔsoaa Awurade apam adaka no ne Israel mpanyimfo nyinaa. 10Mose hyɛɛ wɔn se, “Mfe ason biara awiei, Asese Afahyɛ mu no, wɔmfa obiara ka a ɔde no nkyɛ no. 11Israelfo nyinaa nhyia wɔ Awurade mo Nyankopɔn no, anim wɔ faako a ɔbɛkyerɛ no, na moakenkan saa mmara yi wɔ wɔn anim ama wɔate. 12Frɛ nnipa no nyinaa, mmarima, mmea, mmofra ne ahɔho a wɔte mo nkurow so nso sɛnea ɛbɛyɛ a wɔbɛte na wobesua sɛ, ɛsɛ sɛ wosuro Awurade, mo Nyankopɔn no, na wobedi mmara no so pɛpɛɛpɛ 13na ama wɔn mma a wonnim mmara no ate na wɔasua sɛnea ɛsɛ sɛ wosuro Awurade, mo Nyankopɔn no, mmere dodow a mote asase a moretwa Yordan akɔfa sɛ agyapade no so.”\n14Awurade ka kyerɛɛ Mose se, “Wo wu bere aso. Frɛ Yosua na fa no kɔ Ahyiae Ntamadan no mu, faako a mede nʼadwuma bɛhyɛ ne nsa no.” Enti Mose ne Yosua kɔdaa wɔn ho adi wɔ Ahyiae Ntamadan no mu.\n15Na Awurade yii ne ho adi kyerɛɛ wɔn wɔ omununkum fadum mu, na omununkum no gyinaa ntamadan no abobow ano. 16Awurade ka kyerɛɛ Mose se, “Ɛrenkyɛ wubewu na woakɔka wʼagyanom ho, na ɛrenkyɛ na saa nnipa yi de wɔn ho bɛma anyame hɔho a wɔwɔ asase a wɔrekɔ so no so no. Wobegyaw me na wɔabu apam a me ne wɔn hyehyɛɛ no so. 17Na saa da no, me bo befuw wɔn na mapo wɔn; mede mʼanim behintaw wɔn na wɔbɛsɛe wɔn. Ɔhaw a emu yɛ den ahorow pii bɛba wɔn so ama wɔabisa se, ‘So ɛnsɛ sɛ saa ɔhaw yi ba, esiane sɛ Onyankopɔn nni yɛn nkyɛn bio no nti?’ 18Saa bere no mede mʼanim behintaw wɔn esiane wɔn bɔne ahorow a wɔayɛ wɔ anyame afoforo a wɔsom no nti.\n19“Afei, monkyerɛw saa dwom yi mu nsɛm mfa na monkyerɛ Israelfo no, na wɔnto sɛnea ɛbɛyɛ adansede ama me na mede atia wɔn. 20Mede wɔn bɛba asase a nufusu ne ɛwo resen wɔ so sɛnea mekaa ntam hyɛɛ wɔn agyanom bɔ no. Na wodidi mee yɛ akɛse a, afei, wɔbɛdan wɔn ani akɔsom anyame afoforo apo me, nam so abu mʼapam no so. 21Afei, ɔhaw ne akwanside bebree ba wɔn so a, dwom yi bedi adanse atia wɔn, efisɛ wɔn asefo werɛ remfi da. Minim nea wotumi yɛ koraa ansa na mede wɔn bɛba asase a maka ho ntam ahyɛ bɔ no so.” 22Enti Mose kyerɛw dwom no guu hɔ saa da no na ɔkyerɛɛ Israelfo no.\n23Afei, Awurade hyɛɛ Nun babarima Yosua sɛ, “Yɛ den na yɛ nnam, efisɛ wo na wode Israelfo no bɛba asase a mekaa ntam hyɛɛ ho bɔ no so na mʼankasa mɛka mo ho.”\n24Bere a Mose kyerɛw mmara nsɛm no nyinaa fi mfiase kosii awiei no guu nhoma mu wiei no, 25ɔde saa ahyɛde yi maa Lewifo a na wɔsoa Awurade apam adaka no: 26“Momfa saa Mmara Nhoma yi nkɔto Awurade, mo Nyankopɔn, apam adaka no nkyɛn. Ɛhɔ na ɛbɛda sɛ adansede a etia Israelfo. 27Efisɛ minim sɛnea moyɛ atuatewfo ne asoɔden. Mpo, me ne mo da so wɔ hɔ yi, moatew Awurade so atua. Na me wu akyi no, atua bɛn na morentew! 28Momfrɛ mo mpanyimfo nyinaa ne mo mmusuakuw ntuanofo nyinaa sɛnea metumi akasa akyerɛ wɔn na mafrɛ ɔsoro ne asase de adi adanse atia wɔn. 29Minim sɛ me wu akyi no, mobɛsɛe koraa na moaman afi ɔkwan a makyerɛ mo sɛ momfa so no so. Mmere a ɛreba no, amanehunu bɛba mo so, efisɛ monam bɔne a mobɛyɛ wɔ Awurade anim no so no bɛhwanyan nʼabufuw.”\n30Enti Mose kaa dwom no mu nsɛm nyinaa fi ti kosi ti kyerɛɛ Israelfo a wɔahyia hɔ no.\nAKCB : 5 Mose 31


Ebɛnadze Ntsi Na Nyankopɔn Wɔ Ahyehyɛdze? | Asɛmpa\n1. Ebɛnadze ntsi na Nyankopɔn boaboaa tsetse Israelmba no ano dɛ ɔman?\nNyankopɔn boaboaa tsetse egya Abraham n’asefo ano yɛɛ hɔn ɔman na ɔmaa hɔn mbra ahorow. Ɔfrɛɛ ɔman no “Israel” na wɔbɛyɛɛ ɔman kortsee a wɔsoom Nyankopɔn wɔ nokwar mu na wodzii n’Asɛm do na wɔbɔɔ ho ban. (Ndwom 147:19, 20) Ntsi nna wɔnam Israelmba do behyira asaase do amanaman nyinara.—Kenkan Genesis 22:18.\nNyankopɔn maa Israelmba no bɛyɛɛ n’adasefo. Ɔman no n’abakɔsɛm ma yehu dɛ, sɛ nyimpa dzi Nyankopɔn ne mbra do a, ohyira hɔn. (Deuteronomy 4:6) Dɛm ntsi, nna nkorɔfo nam Israelmba no do na wobohu nokwar Nyankopɔn no.—Kenkan Isaiah 43:10, 12.\n2. Ebɛnadze ntsi na wɔahyehyɛ nokwar Christianfo dɛ asafo?\nBer bi ekyir no, Jehovah dze Christianfo asafo no sii Israelman no ananmu osiandɛ wɔhweer Nyankopɔn n’enyim adom. (Matthew 21:43; 23:37, 38) Seseiara no, Christianfo ebesi Israelman ananmu na wɔsom dɛ Jehovah n’adasefo.—Kenkan Ndwuma 15:14, 17.\nJesus hyehyɛɛ n’ekyirdzifo no dɛ kuw mbrɛ ɔbɛyɛ a wɔbɛkã asɛm no na wɔaayɛ aman nyina n’esuafo. (Matthew 10:7, 11; 24:14; 28:19, 20) Seseiara, edwuma yi edur n’ewiei koraa wɔ wiadze ewiei mber yi mu. Iyi nye dza odzi kan wɔ abakɔsɛm mu a Jehovah akã nyimpa ɔpepem pii a wofi aman nyinara mu abɔ mu wɔ nokwar som mu. (Nyikyerɛ 7:9, 10) Wɔahyehyɛ nokwar Christianfo dɛ asafo kor mbrɛ ɔbɛyɛ a wɔbɛhyehyɛ hɔnho nkuran na wɔaboa hɔnho. Wɔ wiadze nyinara no, wɔwɔ nhyehyɛɛ a ɔma wonya Bible nkyerɛkyerɛ kor noara wɔ hɔn nhyiamu ahorow ase.—Kenkan Hebrewfo 10:24, 25.\n3. Ebɛn kwan do na ndɛ mber yi mu Jehovah Adasefo ahyehyɛdze no hyɛɛ ase?\nWɔ 1870 mfe no mu no, Bible adzesua kuw ketseaba bi hyɛɛ ase dɛ woruhu Bible mu nokwar a nna no do akata ber tsentsenntsen no. Nna wonyim dɛ Jesus hyehyɛɛ Christianfo asafo no mbrɛ ɔbɛyɛ a wɔbɛkã asɛm no. Dɛm ntsi wɔhyɛɛ ase dɛ wɔbɛkã Ahendzi no ho asɛm wɔ aman nyinara mu. Wɔ afe 1931 mu no, wɔfaa dzin Jehovah Adasefo too hɔn ho do.—Kenkan Ndwuma 1:8; 2:1, 4; 5:42.\n4. Ebɛn kwan do na wɔahyehyɛ Jehovah Adasefo dɛ asafo?\nWɔ mfeha a odzi kan no mu no, Christianfo asafo ahorow a nna ɔwɔ nsaase pii do no gyee akwankyerɛ fii akwankyerɛ kuw a nna wɔgye Jesus to mu dɛ asafo no ne Tsir no nkyɛn. (Ndwuma 16:4, 5) Dɛmara so na ndɛ, Jehovah Adasefo a wɔwɔ wiadze nyinara gye akwankyerɛ fi Akwankyerɛ Kuw a no mufo yɛ asafo mu mpanyimfo a hɔn ho akokwaa no nkyɛn. Akwankyerɛ Kuw no na wɔhwɛ Jehovah Adasefo dwumadzibea ahorow a wɔkyerɛ nsɛm ase, wotsintsim nwoma nye dza ɔkã ho a yɛdze sũa Bible no na wɔkyekyɛ wɔ kasa bɔbor 600 mu no do. Iyi ntsi, Akwankyerɛ Kuw no botum ama asafo ahorow bɔbor 100,000 a wɔwɔ wiadze nyinara no Kyerɛwsɛm mu nkuranhyɛ na akwankyerɛ. Wɔ asafo biara mu no, mbarimba a wɔfata na wɔsom dɛ mpanyimfo na ahwɛfo. Dɛm mbarimba yi fi ɔdɔ mu hwɛ Nyankopɔn no nguankuw no.—Kenkan 1 Peter 5:2, 3.\nWɔahyehyɛ Jehovah Adasefo dɛ asafo mbrɛ ɔbɛyɛ a wɔbɛkã asɛmpa no na wɔaayɛ nkorɔfo esuafo. Yɛkã asɛm no wɔ efiefi mu dɛ mbrɛ asomafo no yɛe no. (Ndwuma 20:20) Yɛnye nyimpa a hɔn enyi gye nokwar no ho no yɛ Bible adzesua. Naaso Jehovah Adasefo nnyɛ ahyehyɛdze bi kɛkɛ. Yɛyɛ ebusua a yɛwɔ Egya a ɔwɔ ɔdɔ. Yɛyɛ enuanom mbanyimfo na mbasiafo a yɛdwen hɛn mu biara ho. (2 Thessalonicafo 1:3) Osiandɛ wɔahyehyɛ Jehovah no nkorɔfo dɛ asafo mbrɛ ɔbɛyɛ a wɔbɛyɛ dza ɔsɔ n’enyi ntsi no, wɔyɛ ebusua a wɔwɔ enyigye sen biara wɔ asaase do.—Kenkan Ndwom 33:12; Ndwuma 20:35.\nTakyer Jehovah Ho\nYebesi dɛn adɔ Nyankopɔn na yɛaakyerɛ enyisɔ wɔ dza ɔayɛ ama hɛn no ho?\nFa mona Fa mona Ebɛnadze Ntsi Na Nyankopɔn Wɔ Ahyehyɛdze?


Onyankopɔn mu Gyidi: “Ne Su Horow a Wonhu no Ada Adi Pefee” | Bɛn Onyankopɔn\nKENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lithuanian Luo Malagasy Norwegian Nzema Papiamento (Curaçao) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tigrinya Tsonga Tswana Turkish Twi Ukrainian Vietnamese Xhosa Yoruba Zulu\nWugye di sɛ Onyankopɔn wɔ hɔ ampa? Sɛ wugye di ampa a, dɛn na wode bɛkyerɛ sɛ ɔwɔ hɔ? Yɛhwɛ mu paa a, nneɛma a atwa yɛn ho ahyia di adanse sɛ Ɔbɔadeɛ bi a ɔwɔ nyansa ne tumi, na ɔyɛ ɔdɔ wɔ hɔ. Dɛn ne saa adanse no, na sɛn na ɛka yɛn? Sɛ wopɛ mmuae no a, hwɛ asɛm a ɔsomafo Paulo kyerɛw kɔmaa Kristofo a wɔwɔ Roma no.\nPaulo kae sɛ: “[Onyankopɔn] su horow a wonhu no ada adi pefee fi wiase bɔ so, efisɛ wɔnam nneɛma a wayɛ so na ehu, ɛno ne ne daa tumi ne ne Nyamesu, enti wonni anoyi biara.” (Romafo 1:20) Sɛnea Paulo kae no, nneɛma a Ɔbɔadeɛ no ayɛ di ne ho adanse. Ma yɛnto yɛn bo nhwɛ Paulo asɛm no.\nPaulo kae sɛ yebetumi ahu Onyankopɔn suban afi “wiase bɔ so.” Asɛm yi mu de, Hela asɛmfua a wɔkyerɛ ase “wiase” no, ɛnkyerɛ asase a yɛte so yi; mmom ɛkyerɛ nnipa. * Enti Paulo asɛm no kyerɛ sɛ, efi bere a wɔbɔɔ nnipa no, nnipa tumi hu Ɔbɔadeɛ no su horow wɔ nneɛma a wayɛ mu.\nYehu nneɛma a wayɛ no wɔ baabiara, na edi adanse; wɔmfa nhintawee, na mmom ɛda “adi pefee.” Abɔde nketewa ne akɛse nyinaa da no adi sɛ Ɔbɔadeɛ bi wɔ hɔ, na ɔwɔ su ahorow a ɛyɛ kama paa. Wohwɛ sɛnea wayɛ nneɛma fɛfɛɛfɛ na wahyehyɛ no pɛpɛɛpɛ no a, ɛnkyerɛ wo sɛ Onyankopɔn nim nyansa anaa? Wunhu sɛ ɔsoro nsoromma ne po asorɔkye kyerɛ sɛ ɔwɔ tumi? Sɛ wohwɛ nnuan ahorow ahorow a yedi, na wohwɛ sɛnea awia pue na ɛkɔtɔ a, wunhu sɛ Onyankopɔn dɔ nnipa?—Dwom 104:24; Yesaia 40:26.\nWohwɛ adanse no a, ɛte sɛn? Adanse no ada adi pefee araa ma sɛ obi ka sɛ onhu adanse no anaa ɔka sɛ onnye Onyankopɔn nni a, ‘onni anoyi biara.’ Nhomanimfo bi de mfatoho bi kyerɛkyerɛɛ asɛm no mu sɛ: Fa no sɛ wɔde ahyɛnsode bi a wɔakyerɛw so sɛ “Fa Benkum” asi kar kwan so, nanso drɔbani bi abu n’ani agu so. Ɛbaa saa no, polisini kyeree no sɛ ɔde no rekɔ kɔɔto, nanso drɔbani no se ɔmpene efisɛ wanhu biribiara. Polisini no antie no, efisɛ ahyɛnsode no si baabi a obiara ani tua, na drɔbani no nso, ɔnyare n’ani. Afei nso, drɔbani de, ɛyɛ w’asɛde sɛ wobɛhwɛ kwan so yiye, na woahu biribiara a esi kwan so. Adanse a ɛwɔ abɔde mu a ɛkyerɛ sɛ Onyankopɔn wɔ hɔ no, saa na ɛte. Obiara ani tua saa “ahyɛnsode” no. Yɛyɛ abɔde a yɛwɔ nyansa, enti yebetumi ahu ama ayɛ yiye. Sɛ yɛanhu a, yenni anoyi biara.\nNneɛma a Ɔbɔadeɛ no ayɛ di ne ho adanse\nAdebɔ ma yehu Ɔbɔadeɛ no ho nsɛm pii, nanso biribi foforo wɔ hɔ a ɛka ne ho nsɛm bebree kyɛn adebɔ koraa. Ɛno ne Bible. Sɛ yɛkenkan Bible a, yebenya asɛmmisa a ɛho hia paa yi ho mmuae: Dɛn nti na Onyankopɔn bɔɔ asase na ɔbɔɔ nnipa sɛ wɔntena so? Wiase a yɛte mu yi, Onyankopɔn “su horow a wonhu no ada adi pefee” wom, enti sɛ wuhu saa asɛmmisa no ho mmuae a, ebetumi aboa wo ama woabɛn no.\nAUGUST BIBLE AKENKAN\n^ nky. 5 Bible ka wɔ baabi foforo sɛ “wiase” ayɛ bɔne na ehia sɛ obi gye no. Eyi kyerɛ pefee sɛ nsɛm bi te sɛ eyi mu de, “wiase” gyina hɔ ma nnipa, na ɛnyɛ asase a yɛte so yi.—Yohane 1:29; 4:42; 12:47.


Romafo 4 NA-TWI - Abraham nhwɛso - Dɛn na yɛbɛka afa - Bible Gateway\nRomafo 3Romafo 5\nRomafo 4 Nkwa Asem (NA-TWI)\n4 Dɛn na yɛbɛka afa yɛn agya Abraham ho? Osuahu bɛn na onyae? 2 Sɛ ɔnam nneɛma a ɔyɛe so nyaa Onyankopɔn anim anuonyam a, anka ɔwɔ biribi a ɔde bɛhoahoa ne ho. Nanso ɔrentumi nhoahoa ne ho Onyankopɔn anim. 3 Kyerɛwsɛm no kyerɛ yɛn sɛ, “Abraham gyee Onyankopɔn dii; na ɛno so na ɛnam maa Onyankopɔn gyee no sɛ ɔtreneeni no.”


Ahenni no Adi Tumi Mfe Ɔha! | Adesua\n“Ɛmmra sɛ asomdwoeɛ Nyankopɔn . . . no de adepa biara bɛsiesie mo ama moayɛ n’apɛdeɛ.”—HEBRIFOƆ 13:20, 21.\nNNWOM: 136, 14\nMFE 100 A ATWAM NO, . . .\nnnwinnade bɛn na yɛde atrɛw Ahenni ho asɛmpa no mu?\nakwan foforo bɛn na yɛafa so aka asɛmpa no?\nntetee bɛn na Ahenni no ho adawurubɔfo anya?\n1. Dɛn na ɛkyerɛ sɛ na asɛnka adwuma no ho hia Yesu paa? Kyerɛkyerɛ mu.\nNÁ Yesu ani gye ho sɛ ɔbɛka Onyankopɔn Ahenni no ho asɛm. Bere a Yesu wɔ asase so no, ɔkaa Ahenni no ho asɛm sen biribi foforo biara. Ɔtwee adwene sii Ahenni no so bɛboro mpɛn 100 wɔ ne som adwuma mu. Ná Ahenni no da Yesu koma so paa.—Kenkan Mateo 12:34.\n2. Nnipa sɛn na wɔtee ahyɛde a ɛwɔ Mateo 28:19, 20 no, na adɛn nti na yɛreka saa?\n2 Yesu wusɔre akyi pɛɛ no, ɔne nnipakuw bi a wɔn dodow boro 500 a na wɔbɛtumi abɛyɛ n’asuafo hyiae. (1 Korintofoɔ 15:6) Ɛbɛyɛ sɛ saa bere no na Yesu de ahyɛde mae sɛ wɔnkɔka asɛmpa no nkyerɛ “aman nyinaa.” Ná saa adwuma no renyɛ mmerɛ. * (Hwɛ ase hɔ asɛm no.) Ɔka kyerɛɛ wɔn sɛ asɛnka adwuma no bɛkɔ so bere tenteenten akɔsi “wiase nhyehyɛeɛ no awieeɛ.” Sɛ woka asɛmpa no bi nnɛ a, ɛnneɛ woreboa ma saa nkɔmhyɛ no abam.—Mateo 28:19, 20.\n3. Nneɛma mmiɛnsa bɛn na aboa yɛn ma yɛaka asɛmpa no?\n3 Bere a Yesu de ahyɛde mae sɛ yɛnka asɛmpa no, ɔde kaa ho sɛ: “Me ne mo wɔ hɔ.” (Mateo 28:20) Enti Yesu hyɛɛ n’akyidifo bɔ sɛ ɔde asɛnka adwuma no ho akwankyerɛ bɛma, na ɔbɛboa wɔn ma wɔaka asɛmpa no wɔ wiase nyinaa. Yehowa nso ka yɛn ho. Wama yɛn “adepa biara” a ɛbɛboa yɛn ma yɛaka asɛmpa no. (Hebrifoɔ 13:20, 21) Yɛbɛsusu saa nneɛma pa yi mu mmiɛnsa ho wɔ adesua yi mu: (1) nnwinnade a wɔde ama yɛn, (2) akwan a yɛafa so aka asɛmpa no, ne (3) ntetee a yɛanya. Momma yɛnni kan nsusu nnwinnade a aboa ma yɛaka asɛmpa no mfe 100 a atwam no ho.\nNNWINNADE A ƐBOA ONYANKOPƆN ASOMFO MA WƆKA ASƐMPA NO\n4. Ɔkwan bɛn so na nnwinnade ahorow pii a yɛde ayɛ asɛnka adwuma no aboa yɛn?\n4 Yesu de Ahenni no ho asɛm no totoo aba a wɔgu wɔ asase ahorow so ho. (Mateo 13:18, 19) Sɛ okuafo pɛ sɛ ɔfuntum asase siesie so a, ɔde nnwinnade ahorow na ɛyɛ adwuma. Saa ara na yɛn Hene no ama yɛn nnwinnade a yɛbɛtumi de aboa nkurɔfo ma wɔagye asɛm a yɛka no adi. Nnwinnade no bi wɔ hɔ a, yɛde yɛɛ adwuma bere tiaa bi, na ebi nso wɔ hɔ a, ɛbɛsi nnɛ nyinaa yɛde yɛ adwuma. Nanso nnwinnade no nyinaa aboa yɛn ma yɛn ho akokwaw kɛse wɔ asɛnka adwuma no mu.\nAdansedi kratasin no boaa nkurɔfo pii ma wɔfii asɛnka ase\n5. Dɛn ne adansedi kratasin, na ɔkwan bɛn so na wɔde dii dwuma?\n5 Afe 1933 no, adawurubɔfo fii ase de adansedi kratasin yɛɛ asɛnka adwuma no. Saa adwinnade no boaa nkurɔfo pii ma wɔfii asɛnka ase. Ná ɛyɛ kratasin bi a Bible mu asɛm tiawa bi wɔ so. Ɛtɔ bere bi a na wɔyɛ kratasin no foforo, na wɔkyerɛw asɛm foforo wɔ so. Bere a ɛdi kan a Onua Erlenmeyer de kratasin no yɛɛ asɛnka adwuma no, na wadi bɛyɛ mfe du. Ɔkaa sɛ: “Asɛm a na yɛde fi nkɔmmɔbɔ ase ne sɛ, ‘Mesrɛ wo kenkan asɛm a ɛwɔ kratasin yi so ma me.’ Sɛ ofiewura no kenkan wie a, na yɛama no nwoma na yɛkɔ yɛn baabi.”\n6. Ɔkwan bɛn so na adansedi kratasin no boae paa?\n6 Adansedi kratasin no boaa adawurubɔfo akwan pii so. Ɛho nhwɛso bi ni. Ná adawurubɔfo binom fɛre ade. Ɛwom sɛ na wɔn ani gye ho paa sɛ wɔbɛka asɛmpa no deɛ, nanso na wɔnhu asɛm a wɔnka. Ná adawurubɔfo binom nso wɔ akokoduru paa. Ná wɔtumi de simma kakraa bi ka nea wɔnim nyinaa kyerɛ ofiewura no, nanso na ɛnyɛ bere nyinaa na wɔyɛ anifere. Enti adansedi kratasin no boaa adawurubɔfo nyinaa ma wɔkaa asɛm tiawa a emu da hɔ.\n7. Nsɛnnennen bɛn na ebinom hyiae wɔ adansedi kratasin a wɔde kaa asɛm no ho?\n7 Ná nsɛnnennen nso wɔ hɔ. Onuawa Grace Estep kaa sɛ: “Ɛtɔ mmere bi a na nkurɔfo bisa yɛn sɛ, ‘Asɛm bɛn na ɛwɔ kratasin no so? Ka kyerɛ me’” Afei nso, na afiewuranom binom ntumi nkenkan asɛm a ɛwɔ kratasin no so no. Sɛ afoforo nso gye kratasin no ara pɛ a, na wɔato wɔn pon mu. Ná ebinom ani nnye asɛm a yɛka no ho, enti na wɔtete kratasin no mu. Nanso nsɛnnennen yi nyinaa akyi no, adansedi kratasin no boaa adawurubɔfo ma wɔkaa asɛmpa no kyerɛɛ nnipa a wɔne wɔn te mpɔtam no, na nkurɔfo huu wɔn sɛ Ahenni no ho asɛmpakafo.\n8. Ɔkwan bɛn so na wɔde gramafon yɛɛ asɛnka adwuma no? (Hwɛ mfoni a ɛwɔ adesua yi mfiase no.)\n8 Efi afe 1930 reba no, adwinnade foforo a yɛde kaa asɛm no ne gramafon. Adansefo binom frɛɛ no Aaron efisɛ na afidie no na ɛkasa ma wɔn. (Kenkan Exodus 4:14-16.) Sɛ ofiewura bi pene so sɛ ɔbɛtie asɛm no a, na ɔdawurubɔfo no bɔ Bible mu ɔkasa tiawa bi kyerɛ no, na ɛno akyi no na wama no nwoma. Ɛtɔ mmere bi a na abusua bi mufo nyinaa bom tie ɔkasa bi! Afe 1934 no, Ɔwɛn Aban Asafo no fii ase yɛɛ gramafon nketewa maa anuanom de yɛɛ asɛnka adwuma no. Bere bi akyi no, anuanom kyeree ɔkasa ahorow 92 guu mpaawa so.\n9. Gramafon no boaa asɛnka adwuma no sɛn?\n9 Bere a Hillary Goslin tiee ɔkasa no baako wiei no, ɔma wɔde gramafon no baako fɛm no nnawɔtwe. Ɔde bɔɔ Bible mu ɔkasa ahorow no kyerɛɛ nnipa a wɔte ne mpɔtam. Ɛno maa nnipa pii ani bɛgyee nokware no ho na wɔbɔɔ wɔn asu. Bere bi akyi no, Onua Goslin mma mmaa mmienu kɔɔ Gilead Sukuu, na wɔbɛyɛɛ asɛmpatrɛwfo. Gramafon no boaa nkurɔfo pii ma wɔfii asɛnka ase sɛnea adansedi kratasin no yɛeɛ no ara pɛ. Akyiri yi, Ɔhene no nam Teokrase Ɔsom Sukuu no so tetee ne nkurɔfo ma wɔhuu sɛnea wɔbɛyɛ akyerɛkyerɛfo pa.\nAKWAN A YƐAFA SO AKA ASƐM NO AKYERƐ NKURƆFO\n10, 11. Ɔkwan bɛn so na yɛfaa atesɛm nkrataa ne radio so kaa asɛmpa no, na adɛn nti na saa akwan no boae paa?\n10 Yɛn Hene no aboa Onyankopɔn nkurɔfo ma wɔafa akwan ahorow so aka asɛmpa no akyerɛ nnipa pii. Bere a na asɛmpakafo no nnɔɔso no, saa akwan no boae paa. (Kenkan Mateo 9:37.) Sɛ nhwɛso no, mfe pii a atwam no, wɔfaa atesɛm nkrataa so kaa asɛmpa no. Nnawɔtwe biara na Onua Russell de Bible mu ɔkasa bi kɔma nsɛm ho amanneɛbɔ adwumakuw bi. Afei na wɔde ne kasa no kɔma nsɛm ho amanneɛbɔ nnwumakuw wɔ Canada, Europa, ne United States. Eduu afe 1913 no, na wɔtintim Onua Russell kasa ahorow wɔ atesɛm nkrataa 2,000 mu, na nnipa a na wɔkenkan dodow bɛyɛ 15,000,000!\nAtesɛm nkrataa ne radio boae ma yɛtumi kaa asɛmpa no kyerɛɛ nnipa pii wɔ mmeae bi a na adawurubɔfo nnɔɔso\n11 Radio nso boae paa ma wɔkaa asɛmpa no. Onua Rutherford maa ne kasa ahorow a ɔdii kan maa wɔ radio so no mu baako April 16, 1922, na nnipa bɛyɛ 50,000 na wɔtieeɛ. Ankyɛ na yɛbuee yɛn ankasa radio adwumayɛbea bi a wɔtoo din WBBR, na February 24, 1924 na wɔdii kan kasaa wɔ so. Ɔwɛn-Aban a ɛbaa December 1, 1924 no kaa sɛ: “Yɛgye di sɛ radio ne ɔkwan a ɛtu mpɔn sen biara na ɛho ka nso nnɔɔso a yɛbɛtumi afa so atrɛw nokware no mu a yɛnnya mfaa nni dwuma.” Sɛnea atesɛm nkrataa yɛe no, radio boae ma yɛtumi kaa asɛmpa no kyerɛɛ nnipa pii wɔ mmeae bi a na adawurubɔfo nnɔɔso.\nAhenni adawurubɔfo pii ani gye badwam adansedi ho, na wɔn ani gye ho nso sɛ wɔbɛka yɛn wɛbsaet no ho asɛm akyerɛ nkurɔfo (Hwɛ nkyekyɛm 12, 13)\n12. (a) Badwam adansedi bɛn na w’ani gye ho paa? (b) Sɛ yɛsuro sɛ yɛbɛdi adanse wɔ badwam a, dɛn na ɛbɛtumi aboa yɛn ma yɛadi so?\n12 Badwam adansedi yɛ ɔkwan a ɛboa paa a yɛfa so ka asɛmpa no kyerɛ nkurɔfo nnɛ. Yɛrebɔ mmɔden paa sɛ yɛbɛka asɛmpa no akyerɛ nkurɔfo wɔ bɔs gyinabea, keteke gyinabea, mmeae a wɔde kar sisi, mmorɔn so ne dwa so. Wosuro sɛ wobɛdi adanse wɔ badwam anaa? Sɛ ɛte saa a, bɔ ho mpae na susu Onua Manera a ɔyɛ ɔmansin sohwɛfo asɛm yi ho hwɛ. Ɔkaa sɛ: “Bere biara a wɔkaa sɛ yɛmfa ɔkwan foforo bi so nka asɛm no, na yɛfa no sɛ ɛyɛ ɔkwan foforo a yɛbɛfa so asom Yehowa, na yɛfa no sɛ ɔkwan foforo a yɛbɛfa so adi Yehowa nokware, na yɛfa no sɛ ɔkwan foforo a yɛbɛfa so ada no adi sɛ yɛkura yɛn mũdi mu, na na yɛasi yɛn bo sɛ yɛbɛma Yehowa ahu sɛ ɔkwan biara a ɔbɛka sɛ yɛmfa so nsom no no, yɛbɛyɛ saa.” Sɛ yɛdi ehu a ɛwɔ yɛn mu so, na yɛfa akwan foforo so ka asɛmpa no a, ɛma ahotoso a yɛwɔ wɔ Yehowa mu no yɛ kɛse, na ɛma yɛyɛ asɛmpakafo pa.—Kenkan 2 Korintofoɔ 12:9, 10.\n13. Adɛn nti na yɛn wɛbsaet no a yɛde di dwuma wɔ asɛnka mu no boa paa, na osuahu bɛn na woanya?\n13 Adawurubɔfo pii de anigye ka yɛn wɛbsaet, jw.org, no ho asɛm kyerɛ nkurɔfo. Nkurɔfo tumi kenkan Bible ho nwoma wɔ kasa bɛboro 700 mu wɔ hɔ, na wɔtumi twe nwoma no mu nsɛm nso. Da biara nnipa bɛboro ɔpepem 1.6 kɔ yɛn wɛbsaet hɔ. Bere bi a atwam no, yɛfaa radio so kaa asɛmpa no kyerɛɛ nkurɔfo a wɔtete mmeae a ate ne ho. Ɛnnɛ yɛnam yɛn wɛbsaet no so reyɛ saa ara.\nNTETEE A ASƐMPAKAFO NO NYA\n14. Ntetee bɛn na na adawurubɔfo no hia, na sukuu bɛn na aboa wɔn ma wɔabɛyɛ akyerɛkyerɛfo pa?\n14 Nnwinnade ne akwan a yɛfa so ka asɛmpa no a yɛasusu ho no aboa yɛn paa. Nanso na ɛsɛ sɛ wɔtete adawurubɔfo a wɔwɔ hɔ saa bere no ma wɔbɛyɛ asɛmpakafo. Ɛho nhwɛso bi ni. Ɛtɔ bere bi a na ofiewura bi nnye asɛm a ɔtiee wɔ gramafon so no ntom. Ɛtɔ da bi nso a na ofiewura no ani gye asɛm no ho paa na ɔpɛ sɛ ɔte pii ka ho. Sɛ obi de nsɛm yiyi ne ho ano a, na ɛsɛ sɛ adawurubɔfo no hu sɛnea wɔbɛfa anifere kwan so akasa na wɔhu sɛnea wɔbɛyɛ akyerɛkyerɛfo pa nso. Akyinnye biara nni ho sɛ ɛyɛ Onyankopɔn honhom kronkron na ɛboaa Onua Knorr ma ɔhuu sɛ ɛhia sɛ adawurubɔfo sua ɔkwan a wɔbɛfa so akasa wɔ asɛnka mu. Enti efi afe 1943 no, asafo ahorow no fii ase yɛɛ Teokrase Ɔsom Sukuu. Saa sukuu yi boaa anuanom nyinaa ma wɔbɛyɛɛ akyerɛkyerɛfo pa.\n15. (a) Dɛn na ɛtoo ebinom bere a wɔmaa ɔkasa wɔ Teokrase Ɔsom Sukuu no mu no? (b) Ɔkwan bɛn so na Yehowa bɔhyɛ a ɛwɔ Dwom 32:8 no abam wɔ wo fam?\n15 Ná anuanom pii nnim sɛnea wɔgyina nnipadɔm anim kasa. Onua Ramu da so ara kae osuani kasa a ɛdi kan a ɔmae afe 1944 no. Ná ɔkasa no fa Doeg a ne ho asɛm wɔ Bible mu no ho. Onua Ramu kaa sɛ: “Me nkotodwe keka boom, me nsa wosowee, na me sẽ keka bɔɔ so.” Ɔde kaa ho sɛ: “Ɛno ne bere a ɛdi kan a na merekasa wɔ asɛnka adwa so, nanso mannyae.” Ɛwom sɛ na ɛyɛ den deɛ, nanso na mmofra nyinaa mpo ma ɔkasa wɔ sukuu no mu. Onua Manera kaa asɛm bi a ɛsiiɛ bere a abarimaa bi maa ne kasa a ɛdi kan wɔ sukuu no mu ho asɛm. Ɔkaa sɛ: “Ehu kaa no araa ma bere a ɔfii ne kasa no ase no, na ɔresu. Nanso esiane sɛ na wasi ne bo sɛ ɔbɛma ɔkasa no nti, ɔsuiɛ araa kɔsii sɛ ɔwieeɛ.” Ebia fɛre nti womma mmuaeɛ wɔ asafo nhyiam ase anaa wote nka sɛ worentumi nyɛ dwumadi biara wɔ asafo nhyiam ase. Sɛ ɛte saa a, srɛ Yehowa sɛ ɔmmoa wo mma wonni ehu a ɛwɔ wo mu no so. Sɛnea ɔboaa Teokrase Ɔsom Sukuu asuafo a wɔdi kan no, ɔbɛboa wo nso.—Kenkan Dwom 32:8.\nEfi afe 1943 no, Gilead Sukuu no atete asɛmpatrɛwfo bɛboro 8,500 de wɔn akɔ aman 170 so\n16. Gilead Sukuu no botae ne sɛn (a) bere bi a atwam? (b) efi afe 2011?\n16 Onyankopɔn ahyehyɛde no afa Gilead Sukuu no so atete afoforo. Sukuu no botae baako ne sɛ ɛbɛboa sukuufo no ma wɔanya ɔpɛ kɛse de aka asɛmpa no. Wɔfii Gilead Sukuu no ase afe 1943, na efi saa bere no, wɔatete asuafo 8,500 de wɔn akɔ aman 170 so. Efi afe 2011 no, akwampaefo atitiriw, ahwɛfo akwantufo, Betelfo, anaa asɛmpatrɛwfo a wɔnnya nkɔɔ Gilead na wɔto nsa frɛ wɔn ma wɔkɔ sukuu no bi.\n17. Ɔkwan bɛn so na Gilead ntetee no aboa?\n17 Gilead Sukuu no aboa anaa? Aane, aboa paa. Susu nea ɛkɔɔ so wɔ Japan no ho hwɛ. August 1949 no, na adawurubɔfo a wɔwɔ ɔman no mu nnu du. Eduu saa afe no awieeɛ no, na asɛmpatrɛwfo 13 na wɔne adawurubɔfo a wɔwɔ ɔman no mu reka asɛmpa no. Ɛnnɛ, adawurubɔfo bɛyɛ 216,000 na wɔwɔ Japan, na ɛkame ayɛ sɛ wɔn mu fã yɛ daa akwampaefo ne akwampaefo aboafo!\n18. Sukuu afoforo bɛn na yɛwɔ?\n18 Yɛwɔ sukuu afoforo pii, ebi ne Ahenni Som Sukuu, Akwampaefo Sukuu, Ahenni Asɛmpakafo Sukuu, Sukuu a Wɔyɛ Ma Amansin So Ahwɛfo ne Wɔn Yerenom, ne Sukuu a Wɔyɛ Ma Baa Boayikuw Mufo ne Wɔn Yerenom. Saa sukuu ahorow yi atumi atete anuanom mmarima ne mmaa, na ahyɛ wɔn gyidi den. Ɛda adi pefee sɛ Yesu gu so retete nkurɔfo pii.\n19. Asɛm bɛn na Onua Russell ka faa asɛnka adwuma no ho, na ɔkwan bɛn so na abam?\n19 Onyankopɔn Ahenni no adi tumi bɛboro mfe 100 ni. Efi saa bere no nyinaa no, Yesu Kristo a ɔne yɛn Hene no ahwɛ ma yɛreyɛ asɛnka adwuma no. Afe 1916 mu tɔnn no, na Onua Russell gye di sɛ wɔbɛtrɛw asɛmpaka adwuma no mu akɔ wiase nyinaa. Ɔkaa sɛ: “Adwuma no renya nkɔanim ntɛmntɛm, na ɛbɛkɔ anim ara, efisɛ ɛsɛ sɛ yɛka ‘ahenni ho asɛmpa no’ wɔ wiase nyinaa.” (Faith on the March, a A. H. Macmillan kyerɛwee, kratafa 69) Yɛreyɛ saa adwuma no nnɛ! Yɛda asomdwoe Nyankopɔn no ase sɛ ɔma yɛn biribiara a yɛhia a yɛde bɛyɛ n’apɛde!\n^ nky. 2 Ɛbɛyɛ sɛ saa nnipakuw no mu dodow no ara bɛyɛɛ Kristofo. Adɛn nti na yɛreka saa? Efisɛ ɔsomafo Paulo kaa wɔn ho asɛm sɛ wɔyɛ ‘anuanom ahanum.’ Ɔsan nso kaa sɛ: “Wɔn mu dodoɔ no ara da so te ase, nanso wɔn mu binom adeda wɔ owuo mu.” Enti ɛbɛyɛ sɛ na Paulo ne Kristofo afoforo nim wɔn a wɔtee sɛ Yesu de ahyɛde rema sɛ yɛnka asɛmpa no mu pii.\nYehowa ama yɛn “adepa biara,” na aboa yɛn ma yɛayɛ asɛnka adwuma no. Saa nneɛma pa yi bi ne nnwinnade a yɛde yɛ asɛnka adwuma no, akwan a yɛfa so yɛ no, ne ntetee a yɛnya


Ɔde Kɔmaa Kolosefo 2:1-23\nOnyankopɔn ahintasɛm kronkron a ɛne Kristo no (1-5)\nMonhwɛ yiye na wɔannaadaa mo (6-15)\nPapa no, ɛno ne Kristo (16-23)\n2 Nea ɛte ne sɛ, mepɛ sɛ muhu aperepere kɛse a meredi ma mo ne wɔn a wɔwɔ Laodikea+ ne wɔn a wɔmfaa wɔn ani nhuu me* no nyinaa. 2 Eyi bɛma wɔanya awerɛkyekye+ na wɔabom ayɛ baako wɔ ɔdɔ mu,+ na ama wɔanya mfaso esiane ntease a edi mu a wɔanya nti, sɛnea ɛbɛyɛ a Onyankopɔn ahintasɛm kronkron a ɛne Kristo no,+ wobenya ho nokware nimdeɛ. 3 Ɔno mu na wɔakora nyansa ne nimdeɛ ademude nyinaa so.+ 4 Mereka eyi na obiara amfa adɛfɛdɛfɛsɛm annaadaa mo. 5 Ɛwom sɛ minni hɔ ɔhonam mu de, nanso me ne mo wɔ hɔ honhom mu, na m’ani agye sɛ mate sɛ mototo nneɛma yiye+ na mowɔ gyidi kɛse wɔ Kristo mu.+ 6 Enti sɛnea moagye Awurade Kristo Yesu no, monkɔ so ne no mmom nnantew, 7 na wɔnto mo nsi no so na munnye ntini+ na muntintim wɔ gyidi no mu+ sɛnea wɔkyerɛkyerɛɛ mo no, na monna Onyankopɔn ase daa.+ 8 Monhwɛ yiye, anyɛ saa a, obi de nyansapɛ ne nnaadaa hunu+ a ennyina Kristo so, na mmom egyina nnipa atetesɛm ne wiase no nneɛma hunu so bɛtwetwe mo de mo ayɛ nkoa; 9 efisɛ Kristo mu na Onyankopɔn suban ayɛ ma.+ 10 Enti ɔno a ɔyɛ nniso ne tumidi nyinaa ti+ no, monam no so ayɛ ma. 11 Ɔno a mo ne no bɔe no ama mo nso wɔatwa mo twetia* a wɔamfa nsa na etwae, na mmom wɔnam Kristo mu twetiatwa+ so yii ɔhonam nipadua no fii hɔ.+ 12 Na wosiee mo ne no wɔ n’asubɔ mu,+ na ɔno a mo ne no bɔe no ama wɔanyan mo+ abom nso, efisɛ munyaa gyidi wɔ Onyankopɔn nnwuma akɛse mu; ɔno na onyan no fii awufo mu.+ 13 Bio nso, bere bi, mo mfomso ne twetia a muntwae nti, na moawuwu, nanso Onyankopɔn maa mo ne Kristo baa nkwa mu bio.+ Ɔdom yɛn de yɛn mfomso nyinaa kyɛɛ yɛn,+ 14 na ɔpopaa nsaano nkyerɛwee+ a ahyɛde ayɛ no ma+ a na ɛko tia yɛn+ no fii hɔ. Ɔde bɔɔ asɛndua* mu yi fii kwan mu.+ 15 Wapa nniso ne tumidi ahorow no ho ntama, na wafa wɔn sɛ nkoa agu wɔn anim ase wɔ baguam,+ na ɔnam asɛndua no* so ama ada adi pefee sɛ wadi wɔn so nkonim. 16 Enti mommma obiara mmmu mo atɛn wɔ nea mudi ne nea monom ho,+ anaa afahyɛ anaa ɔsram foforo+ anaa homeda+ ho. 17 Saa nneɛma no yɛ nea ɛreba no sunsuma;+ papa no de, ɛno ne Kristo.+ 18 Mommma obi nnyɛ mmma abasobɔde* no mmmɔ mo;+ obi a ɔwɔ ɔkraman ahobrɛase na ɔpɛ abɔfosom a nea n’ani tua na “ogye gyina mu.”* Esiane sɛ osusuw nneɛma ho ɔhonam mu nti, ɔma ne ho so, nanso ntease biara nnim. 19 Ɔmmata ti+ no ho; eti a nipadua no nyinaa nam n’akwaa ne ne ntini ahorow so nya nea ehia na ama atoatoam wɔ koroyɛ mu no. Eti no na ɛma nipadua no kɔ so nyin sɛnea Onyankopɔn pɛ sɛ enyin no.+ 20 Sɛ mo ne Kristo wui wɔ wiase no nneɛma hunu+ ho a, adɛn nti na moyɛ mo ade te sɛ nea moda so wɔ wiase na mode ahyɛde ahorow yi to mo ho so bio+ sɛ: 21 “Munnso mu, monnka nnhwɛ, na mommfa mo nsa nnka”? 22 Saa nneɛma no nyinaa, wɔde yɛ nea wɔde bɛyɛ wie a, na asɛe; egyina nnipa ahyɛde ne wɔn nkyerɛkyerɛ+ so. 23 Saa nneɛma no nyinaa ayɛ sɛ nea nyansa wom, nanso ɛyɛ wɔn ankasa som mu nneɛma, ɔkraman ahobrɛase a ɛma wɔde wɔn ankasa nipadua mpo fa ahoyeraw mu,+ nanso mfaso biara nni so, efisɛ ɛmma wontumi nko ntia ɔhonam akɔnnɔ.\n^ Nt., “wonhuu me ɔhonam mu.”\n^ Ebetumi nso akyerɛ, “ɔnam Kristo.”\n^ Wɔfaa asɛm yi fii abosonsomfo nsɛm mu. Ná wɔka saa asɛm yi bere a wɔreyɛ amanne de obi aba abosonsom mu no.


Nnwom 82 - Nkwa Asem (NA-TWI) | Biblica\nNnwom 82 - Nkwa Asem (NA-TWI)\nOnyankopɔn, Ɔhene Kɛse\n1Onyankopɔn yɛ ɔsoro agyinatufo panyin. Anyame betwa hyia a, ɔno na obu atɛn se, 2 “Munnyae atɛnkyewbu; mummmu amumɔyɛfo atɛnkyew. 3 Mommɔ ahiafo ne akunafo yiyedi ho ban. Mummmu mo ani nngu ahiafo ne wɔn a wonni aboafo so. 4 Munnye wɔn mfi nnipa amumɔyɛfo tumi ase. 5 Nim a munnim ne nkwasea a moyɛ! Moadan nnebɔneyɛfo ama atɛntrenee ayera wɔ wiase! 6 Mekae se, “Moyɛ anyame; mo nyinaa yɛ Ɔsorosoroni no mma. 7 Nanso mubewuwu sɛ nnipa; mo nkwa nna to betwa sɛ ɔhene ba biara.” 8 Bra, O Onyankopɔn, na bedi wiase so; aman nyinaa yɛ wo dea.\nNA-TWI : Nnwom 82


Da kor bi, Ananse sraa n’adamfo rabb ‘Mmm!’ ananse tumfur ne teaa mu wɔ bere a ɔrekɔ gyaade hɔ. ‘Asoaso, efuw ediban a wo renoa no bɛyɛ dɛw paa.’\n‘Adɛn nti na wo ntweɔn ma yɛndidi ewimbir yi,’ asoaso na ɔrekasa yi. ‘Efuw ediban no mmbenee, naaso wɔbɛben a ɔrennkyɛr koraa.’\nNna Ananse nim sɛ ɔtena hɔ wɔ bere a ediban no gu so renoa a, asoaso bɛpɛ edwuma bi ama no ma no ayɛ, naaso Ananse tumfur ammba n’adamfo hɔ sɛ ɔrebɛyɛ edwuma bi. Nti Ananse ka kyerɛɛ asoaso, ‘M’adamfo pa, fa kyɛ me, na ɛwɔ sɛ me yɛ ndeɛma bi seisei ara. Ma me nwen wɛb mfa ne nkyɛn baako nkyekyer me nan na me mfa nkyɛn baako so nkyekyer wo kyɛnsee a wo de renoa ediban no. Me yɛ no dɛm a wo bɛtumi awosow wɛb no sɛ ediban no ben a, na me bɛba ne wo abɛdi.’\nAsoaso gye too mu sɛ ɛyɛ asɛm papa nti ɔde Ananse ne wɛb kyekyeree ne kyɛnsee no na ɔyɛɛ n’adamfo no bae-bae.\nAnnkyɛr koraa na Ananse tumfur hun sɛ ɔnam n’adamfo adow dan enim. Ɛbaa no sɛ nna adow so gu so ara reyɛ ne ewimbir ediban.\n‘Adɛn nti na wo ntweɔn ma yɛndidi ewimbir yi,’ adow na ɔrekasa yi.\nBio, nna Ananse nim sɛ ɔtena hɔ wɔ bere a ediban no gu so renoa a, adow bɛpɛ edwuma bi ama no ma no ayɛ, naaso Ananse tumfur nnyɛ n’adwen sɛ ɔrebɛyɛ edwuma bi. Nti Ananse ka kyerɛɛ adow, ‘M’adamfo pa, fa kyɛ me, na ɛwɔ sɛ me yɛ ndeɛma bi seisei ara. Ma me nwen wɛb mfa ne nkyɛn baako nkyekyer me nan na me mfa nkyɛn baako so nkyekyer wo kyɛnsee a wo de renoa ediban no. Me yɛ no dɛm a wo bɛtumi awosow wɛb no sɛ eduwa ne wo no ben a, na me bɛba ntɛmara ne no abɛdi.’\nAdow gye too mu sɛ ɛyɛ asɛm papa nti ɔde Ananse ne wɛb kyekyeree ne kyɛnsee no na ɔyɛɛ n’adamfo no bae-bae.\nƆnam kwan so rekɔ fie no, Ananse kɔɔ n’adamfofo nsia hɔ a wɔn nyinara gu so reyɛ wɔn ewimbir ediban.\nƆkɔɔ akyekyerɛ, hɛɛ, opurow, kura, fɔks ne n’adamfo pa hɔg hɔ. Na obiara a ɔkɔɔ ne hɔ no, Ananse twaa atoro dadaw no ara. Na ma n’adamfo baako biara no, ɔween wɛb maa wɔn kyɛnsee. Nti ɛbaa no sɛ nna Anansi ne anan awɔtwe no nyinara kyekyer kyɛnsee foforo.\nNna Ananse ayɛ krado paa sɛ ɔbɛdi ediban no nyinara nka nka ara sɛ hɔg ne santom ne wo aben dadaw. ‘Dɛm bere yi de me ehunu sɛ me ayɛ aboro so,’ Ananse tumfur na ɔredwen yi. ‘Ediban bebree na me rebɛdi yi na meannyɛ fie mu nsiesie edwuma biara amma obiara mpo! Woana n’ediban mpo na ɛbɛdi kan aben.’\nDɛm bere no ara na Anansi tee wɔ ne nan baako mu sɛ obi rewosow ne wɛb no. ‘Ɛbɛyɛ asoaso a ɔrenoa efuw ediban dɛɛdɛw na ɔrefrɛ me yi,’ nea ɛrekɔ so wɔ Ananse adwen mu ni.\nHɔ ara na wɔwosoow Ananse nan baako so. ‘Asɛm aba!’ ɔteaa mu, ‘Ɛbɛyɛ adow na ne edwua ne wo aben yi.’\nAnansi twee ne ho kɔɔ esuten no ho na ɔtoo ne ho too nsu no mu ama ne ntentan no ahohorow efiri ne na ho. Ntentan no yii firii ne nan ho baako baako kɔpem bere a Ananse tumfur tumii foow baa esuten n’ano bio.\nAnanse n’eni baa no ho so na ɔhataa ne ho wɔ ewia no ase wie no, ɔhunuu biribi a ɛyɛ nwanwa. Na ne nan awɔtwe no nyinara mu atwe. Wɔ bere a nna kanee no wɔyɛ tiatia na wɔterɛw no, afei de nna ne nan no yɛ tenten ne fiafia! ‘Ɛbaa no sɛn na nna me eni reyɛ aber ade dɛm?’ asɛm a Anase redwen ho ni. ‘Afei hwɛ nea meabɛdan. Nnyɛ sɛ m’enya anan fiafia awɔtwe ara nko, na afei so ɛwɔ sɛ me noa me ara me ediban!’


Oforisuo - Wikipedia\nOforisuo yɛ bosome a ɛtɔso anan wɔ afe no mu wɔ " Gregorian" nnabupon no so.Ɛyɛ bosome a edikan a ɛwɔ nnda eduasa. Oforisuo bosome no hyɛ aseɛ ɛda pɛpɛɛpɛ te sɛ bosome kitawonsa ne ɔpɛpon bosome afe " leap year" mu. Ɛda a ɛtwa toɔ wɔ mu no ne ɛda a ɛtwa toɔ wɔ ɔp3nimma bosome wɔ afe biara mu.\nWɔ afe a ɛsɛ mu no, ɛhyɛ aseɛ wɔ ɛda a edikan wɔ nawotwe wɔ ɔpɛpon ne Ahinime bosome wɔ afe a ɛtwa mu no mo. ɛda  ɛtwa toɔ wɔ Oforisuo bosome no mu ne ɛda a 3twa toɔ wɔ kitawonsa bosome wɔ afe ɛtwa mu no yɛ pɛ.\nƐwɔ " leap year" mu no, ɛhyɛ ase wɔ ɛda edikan wɔ nawotwe mu te sɛ kotonima bosome ne mu Wɔ afe a ɛtwa mu no mu pɛpɛɛpɛ na ɛtwa toɔ ɛda a 3twa toɔ wɔ nawotwe a ɛtwa toɔ wɔ ɔp3pon, ogyefo ne Ahinime bosome wɔ afe a ɛtwa mu no mu. next\nRetrieved from "https://tw.wikipedia.org/w/index.php?title=Oforisuo&oldid=21909"\nThis page was last edited on 14 Oforisuo 2021, at 14:25.